9.  การจัดการ

    1.  โครงสร้างองค์กร

ณ 31 ธันวาคม 2550

9.2 โครงสร้างการจัดการของธนาคาร

โครงสร้างการจัดการของธนาคารประกอบด้วย คณะกรรมการธนาคาร
และคณะกรรมการชุดย่อยซึ่งแต่งตั้งโดยคณะกรรมการธนาคาร จำนวน 5 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบริหารการเปลี่ยนแปลงของธนาคาร
เพื่อทำหน้าที่กำกับดูแลการดำเนินงานด้านต่างๆ
และศึกษากลั่นกรองงานที่สำคัญเพื่อนำเสนอความเห็นต่อคณะกรรมการธนาคาร
ตลอดจนเพื่อให้เป็นไปตามหลักการกำกับดูแลกิจการที่ดี

นอกจากนี้ ธนาคารได้แต่งตั้งคณะกรรมการด้านประเมินผลงาน
เพื่อทำหน้าที่ประเมินผลงานของกรรมการผู้จัดการใหญ่และประธานเจ้าหน้าที่บริหาร
ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
โดยรายงานต่อคณะกรรมการสรรหาและกำหนดค่าตอบแทน

คณะกรรมการแต่ละคณะมีการแบ่งแยกอำนาจหน้าที่และความรับผิดชอบเป็นลายลักษณ์อักษรอย่างชัดเจน
คณะกรรมการชุดย่อยประกอบด้วยกรรมการที่มีความรู้ ความชำนาญ
และประสบการณ์ที่เหมาะสมกับความรับผิดชอบ
โดยส่วนใหญ่เป็นกรรมการที่ไม่เป็นผู้บริหารและกรรมการอิสระซึ่งมีความเป็นอิสระอย่างเต็มที่ในการปฏิบัติหน้าที่ตามที่ได้รับมอบหมาย
รวมทั้งยังเป็นการถ่วงดุลอำนาจของการกำกับดูแลกับการบริหารจัดการอย่างเหมาะสมอีกด้วย

1.  คณะกรรมการธนาคาร

ณ วันที่ 31 ธันวาคม 2550 คณะกรรมการธนาคารประกอบด้วยกรรมการจำนวน 12 คน
โดยเป็นกรรมการที่เป็นผู้บริหาร จำนวน 1 คน กรรมการที่ไม่ได้เป็นผู้บริหารจำนวน 7 คน
และกรรมการอิสระจำนวน 4 คน
ซึ่งจะช่วยให้มีการถ่วงดุลระหว่างการกำกับและการบริหารงานของคณะกรรมการธนาคาร

ในปี 2550 คณะกรรมการธนาคาร ประกอบด้วย

+---+----------------------------+------------------------------------+
| ช |                            | ตำแหน่ง                             |
| ื่อ |                            |                                    |
| - |                            |                                    |
| น |                            |                                    |
| า |                            |                                    |
| ม |                            |                                    |
| ส |                            |                                    |
| ก |                            |                                    |
| ุล |                            |                                    |
+===+============================+====================================+
| 1 | นายสมใจนึก เองตระกูล         | ประธานกรรมการ                      |
| . |                            |                                    |
+---+----------------------------+------------------------------------+
| 2 | นายจุลกร สิงหโกวินท์           | กรรมการ                            |
| . |                            |                                    |
+---+----------------------------+------------------------------------+
| 3 | พลเอก สนธิ บุญยรัตกลิน         | กรรมการ                            |
| . |                            |                                    |
|   | (ถึงวันที่ 1 ตุลาคม 2550)       |                                    |
+---+----------------------------+------------------------------------+
| 4 | พลเอกอนุพงษ์ เผ่าจินดา         | กรรมการ                            |
| . |                            |                                    |
|   | (ตั้งแต่วันที่ 3 ธันวาคม 2550)    |                                    |
+---+----------------------------+------------------------------------+
| 5 | พลเอก แป้ง มาลากุล ณ อยุธยา   | กรรมการ                            |
| . |                            |                                    |
|   | (ถึงวันที่ 28 ธันวาคม 2550)     |                                    |
+---+----------------------------+------------------------------------+
| 6 | นายวิลเล็ม เฟรดเดอริค นาเจล   | กรรมการ                            |
| . |                            |                                    |
|   | (Mr. Willem Frederik       |                                    |
|   | Nagel)                     |                                    |
|   |                            |                                    |
|   | (ตั้งแต่ 28 ธันวาคม 2550)      |                                    |
+---+----------------------------+------------------------------------+
| 7 | นายบดี จุณณานนท์              | กรรมการ / กรรมการอิสระ              |
| . |                            |                                    |
+---+----------------------------+------------------------------------+
| 8 | นายสมชัย สัจจพงษ์             | กรรมการ                            |
|   |                            |                                    |
|   | (ถึงวันที่ 28 ธันวาคม 2550)     |                                    |
+---+----------------------------+------------------------------------+
| 9 | นายอมร อัศวานันท์             | กรรมการ                            |
| . |                            |                                    |
+---+----------------------------+------------------------------------+
| 1 | นายคัมภีร์ แก้วเจริญ            | กรรมการ / กรรมการอิสระ              |
| 0 |                            |                                    |
| . |                            |                                    |
+---+----------------------------+------------------------------------+
| 1 | นายวุฒิพันธุ์ วิชัยรัตน์            | กรรมการ / กรรมการอิสระ              |
| 1 |                            |                                    |
| . | (ถึงวันที่ 28 ธันวาคม 2550)     |                                    |
+---+----------------------------+------------------------------------+
| 1 | นางจันทรา บูรณฤกษ์            | กรรมการ / กรรมการอิสระ              |
| 2 |                            |                                    |
| . |                            |                                    |
+---+----------------------------+------------------------------------+
| 1 | นายคริสโตเฟอร์ จอห์น คิง       | กรรมการ / กรรมการอิสระ              |
| 3 | (Mr. Christopher John      |                                    |
| . | King)                      |                                    |
+---+----------------------------+------------------------------------+
| 1 | นายราจัน ราจู กานกิ ปาติ       | กรรมการ                            |
| 4 |                            |                                    |
| . | (Mr. Rajan Raju Kankipati) |                                    |
|   |                            |                                    |
|   | (ถึง 28 ธันวาคม 2550)        |                                    |
+---+----------------------------+------------------------------------+
| 1 | นายฟิลลิป จี.เจ.อี.โอ. ดามัส    | กรรมการ                            |
| 5 |                            |                                    |
| . | (Mr. Philippe G.J.E.O.     |                                    |
|   | Damas)                     |                                    |
|   |                            |                                    |
|   | (ตั้งแต่ 28 ธันวาคม 2550)      |                                    |
+---+----------------------------+------------------------------------+
| 1 | นางสาวจินเน็ท หว่อง ไค ยวน    | กรรมการ                            |
| 6 |                            |                                    |
| . | (Ms. Jeanette Wong Kai     |                                    |
|   | Yuan)                      |                                    |
|   |                            |                                    |
|   | (ถึง 28 ธันวาคม 2550)        |                                    |
+---+----------------------------+------------------------------------+
| 1 | นายวอน นิเจล ริกเตอร์         | กรรมการ                            |
| 7 |                            |                                    |
| . | (Mr. Vaughn Nigel Richtor) |                                    |
|   |                            |                                    |
|   | (ตั้งแต่ 28 ธันวาคม 2550)      |                                    |
+---+----------------------------+------------------------------------+
| 1 | นายไกรทิพย์ ไกรฤกษ์           | กรรมการ                            |
| 8 |                            | และประธานเจ้าหน้าที่บริหารด้านปฏิบัติการ    |
| . | (ถึงวันที่ 28 ธันวาคม 2550)     |                                    |
+---+----------------------------+------------------------------------+
| 1 | นายสุภัค ศิวะรักษ์              | กรร                                |
| 9 |                            | มการผู้จัดการใหญ่และประธานเจ้าหน้าที่บริหาร |
| . |                            |                                    |
+---+----------------------------+------------------------------------+

โดยมีนายสมศักดิ์ วรวิจักษณ์ ทำหน้าที่เป็นเลขานุการคณะกรรมการธนาคาร

ทั้งนี้ ในเดือนมกราคม 2551 คณะกรรมการธนาคารมีมติแต่งตั้ง นายสถิตย์ ลิ่มพงศ์พันธุ์ นายวิจิตร
สุพินิจ และนายนิพนธ์ พัวพงศกร เป็นกรรมการธนาคารแทนนายสมชัย สัจจพงษ์ นายไกรทิพย์
ไกรฤกษ์ และนายวุฒิพันธุ์ วิชัยรัตน์ที่ได้ลาออก

โดยปกติคณะกรรมการธนาคารมีการประชุมเดือนละ 1 ครั้ง หรือตามที่จำเป็น

กรรมการผู้มีอำนาจลงนามแทนธนาคาร

นายสมใจนึก เองตระกูล ประธานกรรมการ หรือ นายสุภัค ศิวะรักษ์ กรรมการผู้จัดการใหญ่ หรือ
กรรมการสองคนลงลายมือชื่อร่วมกัน และประทับตราสำคัญของธนาคาร

ขอบเขตอำนาจหน้าที่และความรับผิดชอบของคณะกรรมการธนาคารทหารไทย

-   ด้านนโยบาย

  1. กำหนดทิศทางและเป้าหมายเชิงกลยุทธ์ในภาพรวมของธนาคาร
  รวมทั้งพิจารณาทบทวนและอนุมัตินโยบาย ทิศทางการดำเนินงาน แผนธุรกิจ
  และงบประมาณประจำปี

  2. แต่งตั้งกรรมการจำนวนหนึ่งเป็นคณะกรรมการบริหาร
  เพื่อดำเนินกิจการของธนาคารตามที่คณะกรรมการมอบหมาย

  3. พิจารณาอนุมัติบทบาทหน้าที่ของคณะกรรมการย่อยคณะต่างๆ ตลอดจนองค์ประกอบ
  รวมทั้งพิจารณาอนุมัติการเปลี่ยนแปลงที่มีนัยสำคัญต่อการปฏิบัติงานของคณะกรรมการชุดย่อยที่มีการแต่งตั้งขึ้น

  4.
  พิจารณาทบทวนหนังสือบริคณห์สนธิและข้อบังคับของธนาคารให้มีความเหมาะสมและเป็นที่รับรู้ของผู้ถือหุ้น

  5. พิจารณาแผนการเพิ่มทุน

-   ด้านการบริหารงาน

  1. กำกับควบคุมดูแลให้ฝ่ายจัดการดำเนินการให้เป็นไปตามวิสัยทัศน์
  และภารกิจที่คณะกรรมการกำหนดให้ มีการดำเนินธุรกิจที่แข่งขันได้ดี
  ดำเนินการอย่างมีประสิทธิภาพและประสิทธิผล เพื่อผลประโยชน์สูงสุดของธนาคารและผู้ถือหุ้น

  2. ดูแลให้ฝ่ายจัดการของธนาคารมีการกำหนดนโยบาย กระบวนการ
  และการควบคุมด้านการบริหารความเสี่ยงประเภทต่างๆ ที่เกิดขึ้น
  โดยทบทวนและอนุมัตินโยบายของธนาคารที่เกี่ยวข้องกับการบริหารความเสี่ยง
  รวมทั้งทบทวนนโยบาย กลยุทธ์ การปฏิบัติจริงอย่างสม่ำเสมอ นโยบายที่ต้องพิจารณา ได้แก่
  ความเสี่ยงด้านสินเชื่อ การตลาด การลงทุน การปฏิบัติงาน ชื่อเสียง กฎหมาย
  การบริหารสินทรัพย์และหนี้สิน รวมถึงความเสี่ยงด้านสภาพคล่อง ความเสี่ยงของอัตราดอกเบี้ย
  และด้านอื่นๆ ตามข้อกำหนดของธนาคารแห่งประเทศไทย

  3. พิจารณาอนุมัติการมอบอำนาจซึ่งผูกพันธนาคารกับบุคคลที่สาม
  รวมถึงการให้บุคคลที่สามปฏิบัติงานแทนธนาคาร

  4. ดูแลให้ฝ่ายจัดการและคณะกรรมการบริหาร
  รายงานเรื่องที่สำคัญของธนาคารต่อคณะกรรมการอย่างทันเวลาและเหมาะสม

  5.
  ติดตามผลรายงานการประชุมและตรวจสอบผลการดำเนินงานของคณะกรรมการชุดย่อยคณะต่างๆ

  6. มอบอำนาจให้คณะกรรมการคณะย่อยต่างๆ มีอำนาจอนุมัติการทำธุรกรรมในระดับที่แตกต่างกัน
  เช่นการกำหนดวงเงินและอำนาจอนุมัติ
  โดยคณะกรรมการธนาคารมีการมอบอำนาจให้คณะกรรมการคณะย่อยต่างๆ
  มีอำนาจในการพิจารณาอนุมัติรายการตามวงเงินและอำนาจอนุมัติที่ได้กำหนดไว้

-   ด้านการกำกับดูแลกิจการและการควบคุมภายใน

  1. กำกับดูแลให้การบริหารธนาคารมีความโปร่งใส สามารถตรวจสอบได้ตามหลักธรรมาภิบาลที่ดี

  2. ตรวจสอบรายงานการบริหาร และรายงานทางบัญชีเป็นประจำทุกไตรมาส

  3. ตรวจสอบให้มั่นใจว่า ธนาคารปฏิบัติตามกฎข้อบังคับและนโยบายของทางการและของธนาคาร
  เช่น เรื่องระดับเงินทุนที่เหมาะสม โดยจัดให้มีการตรวจสอบเป็นประจำแต่ละเดือน

  4. ดำเนินการให้ธนาคารมีระบบควบคุมภายในและการตรวจสอบภายในที่มีประสิทธิภาพ
  การตรวจสอบที่เพียงพอ
  รวมทั้งการแต่งตั้งดูแลคณะกรรมการตรวจสอบและคณะกรรมการบริหารความเสี่ยงให้มีการปฏิบัติงานอย่างเต็มที่

  5. จัดให้มีบทบัญญัติเกี่ยวกับจริยธรรมทางธุรกิจ และจรรยาบรรณของกรรมการ ผู้บริหาร
  และพนักงาน เพื่อเป็นแนวทางปฏิบัติภายในองค์กร

-   ด้านการพนักงาน

  1. พิจารณาอนุมัติ การจ้าง การแต่งตั้ง โยกย้าย ถอดถอน กำหนดผลตอบแทน
  กำหนดโทษทางวินัย เลิกจ้าง การลาออก ของผู้บริหารระดับสูง
  รวมทั้งข้อเสนอของคณะกรรมการสรรหาและกำหนดค่าตอบแทน

  2. ประเมินผลงานของกรรมการผู้จัดการใหญ่และประธานเจ้าหน้าที่บริหาร
  ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน ปีละสองครั้ง

ทั้งนี้ การมอบหมายอำนาจหน้าที่และความรับผิดชอบของคณะกรรมการธนาคารนั้น
จะไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการธนาคาร
หรือผู้รับมอบอำนาจจากคณะกรรมการธนาคารสามารถอนุมัติรายการที่ตน
หรือบุคคลที่อาจมีความขัดแย้ง
(ตามที่นิยามไว้ในประกาศของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) หรือหน่วยงานอื่นที่เกี่ยวข้อง) มีส่วนได้เสีย
หรืออาจมีความขัดแย้งทางผลประโยชน์อื่นใดกับธนาคาร หรือบริษัทย่อยของธนาคาร
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่ที่ประชุมผู้ถือหุ้นหรือคณะกรรมการธนาคารพิจารณาอนุมัติไว้

องค์ประกอบและการแต่งตั้งคณะกรรมการของธนาคาร

องค์ประกอบ และการแต่งตั้ง ถอดถอน
หรือพ้นจากตำแหน่งกรรมการธนาคารจะมีกำหนดไว้ในข้อบังคับซึ่งสามารถสรุปสาระสำคัญได้ดังนี้

  1. ธนาคารมีกรรมการคณะหนึ่งเพื่อดำเนินกิจการของธนาคาร
  ประกอบด้วยกรรมการอย่างน้อยเก้าคน และไม่มากกว่ายี่สิบสองคน
  สุดแต่ที่ประชุมผู้ถือหุ้นของธนาคารจะกำหนดเป็นครั้งคราว ทั้งนี้
  กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  2. กรรมการนั้นให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  (2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้ ตามแต่ที่ประชุมจะเห็นสมควร
  แต่ผู้ถือหุ้นแต่ละคนจะแบ่งคะแนนเสียงให้แก่คนใดมากน้อยเพียงใดไม่ได้

  (3) บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่ากับจำนวนที่พึงจะมีหรือพึงจะเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินกว่าจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ประธานที่ประชุมเป็นผู้ออกเสียงชี้ขาด

  3. ในการประชุมผู้ถือหุ้นสามัญประจำปีทุกครั้ง
  ให้กรรมการออกจากตำแหน่งจำนวนหนึ่งในสามของจำนวนกรรมการที่มีอยู่ทั้งหมด
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  กรรมการที่จะต้องออกจากตำแหน่งในปีแรกและปีที่สองภายหลังจดทะเบียนธนาคาร
  ถ้ามิได้ทำความตกลงไว้ว่าใครจะเป็นผู้ออกแล้วให้ใช้วิธีจับสลากกันและปีต่อๆ
  ไปให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
  กรรมการซึ่งพ้นจากตำแหน่งตามวาระในข้อนี้ อาจได้รับเลือกตั้งใหม่ได้

  4. กรรมการคนใดจะลาออกจากตำแหน่ง ให้ยื่นใบลาออกต่อธนาคาร
  การลาออกมีผลนับแต่วันที่ใบลาออกไปถึงธนาคาร

  5. ถ้าตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน
  บุคคลซึ่งเข้าเป็นกรรมการแทนนั้นให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน
  มติของกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่

วิธีการคัดเลือกกรรมการอิสระ

ธนาคารตระหนักดีว่า
กรรมการอิสระมีส่วนสำคัญในการรักษาผลประโยชน์ของธนาคารและผู้ถือหุ้นรายย่อย
โดยการเสริมสร้างความเป็นอิสระให้กับคณะกรรมการและดูแลจัดการเกี่ยวกับความขัดแย้งทางผลประโยชน์ให้เป็นไปตามข้อกำหนดของทางการรวมทั้งหลักการกำกับดูแลกิจการที่ดี
คณะกรรมการจึงมีแนวทางในการเลือกสรรกรรมการอิสระจากบุคคลในสาขาวิชาชีพต่างๆ
ที่มีคุณสมบัติและประสบการณ์ที่เหมาะสม
สามารถให้ความเห็นที่เป็นอิสระและมีความเที่ยงธรรมในการปฏิบัติงาน
โดยคณะกรรมการสรรหาและกำหนดค่าตอบแทนเป็นผู้พิจารณาในเบื้องต้นก่อนนำเสนอคณะกรรมการธนาคารต่อไป

ณ วันที่ 31 ธันวาคม 2550 กรรมการธนาคารมีจำนวน 12 คน ประกอบด้วย กรรมการอิสระ
(Independent Directors) จำนวน 4 คน ทั้งนี้
ธนาคารกำหนดจำนวนขั้นต่ำของกรรมการอิสระเท่ากับ 1 ใน 3 ของจำนวนกรรมการทั้งหมด
และไม่น้อยกว่า 3 คน

กรรมการอิสระของธนาคารประกอบด้วยบุคคลต่างๆ ที่มีคุณสมบัติและประสบการณ์เหมาะสม
มีความเห็นเป็นอิสระและมีความเที่ยงธรรมในการปฏิบัติงาน ผู้ถือหุ้นหรือคณะกรรมการธนาคาร
(แล้วแต่กรณี) เป็นผู้แต่งตั้งกรรมการอิสระ ทั้งนี้
คุณสมบัติเบื้องต้นของกรรมการอิสระเป็นไปตามนิยามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลาดหลักทรัพย์แห่งประเทศไทย และธนาคารแห่งประเทศไทย
ตลอดจนสอดคล้องกับแนวทางการกำกับดูแลกิจการที่ดี
และแนวทางปฏิบัติในเรื่องโครงสร้างคณะกรรมการเพื่อส่งเสริมธรรมาภิบาลของธนาคารพาณิชย์
โดยนิยามกรรมการอิสระของธนาคาร เป็นดังนี้

  1. ถือหุ้นไม่เกินร้อยละ 0.5 ของทุนชำระแล้วของธนาคาร บริษัทในเครือ บริษัทร่วม
  หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถืออยู่โดยผู้ที่เกี่ยวข้องด้วย

  2. ไม่มีส่วนร่วมในการบริหารงาน ไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
  หรือไม่เป็นผู้มีอำนาจควบคุมของธนาคาร บริษัทในเครือ บริษัทร่วม บริษัทที่เกี่ยวข้อง
  หรือผู้ถือหุ้นรายใหญ่ของธนาคาร รวมทั้งไม่เป็นหรือเกี่ยวข้องกับผู้ให้บริการด้านวิชาชีพ ผู้สอบบัญชี
  ทนายความ หรือ วิชาชีพใดๆ ที่ทำให้มีข้อจำกัดในการแสดงความคิดเห็นที่เป็นอิสระแก่ธนาคาร
  บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของธนาคาร นอกจากนี้
  ไม่เป็นบุคคลที่อาจมีความขัดแย้งของผลประโยชน์
  โดยต้องไม่มีผลประโยชน์และส่วนได้เสียในลักษณะดังกล่าวข้างต้น และในกรณีอื่นๆ
  มาแล้วเป็นเวลาไม่น้อยกว่า 1 ปี ก่อนที่จะเข้าข่ายมีคุณสมบัติเป็นกรรมการอิสระโดยครบถ้วน
  เว้นแต่คณะกรรมการธนาคารได้พิจารณาอย่างรอบคอบแล้ว
  เห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่
  และการให้ความเห็นที่เป็นอิสระ

  3. ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
  ในด้านการเงินและการบริหารงานในธนาคาร บริษัทในเครือ บริษัทร่วม
  หรือผู้ถือหุ้นรายใหญ่ของธนาคาร
  หรือบุคคลที่อาจมีความขัดแย้งของผลประโยชน์ในลักษณะที่จะทำให้ขาดความเป็นอิสระ

  4. ไม่ได้เป็นผู้ที่เกี่ยวข้องหรือญาติสนิทของผู้บริหาร หรือผู้ถือหุ้นรายใหญ่ของธนาคาร
  บริษัทในเครือ บริษัทร่วม หรือบุคคลที่อาจมีความขัดแย้งของผลประโยชน์

  5. ไม่ได้เป็นกรรมการที่ได้รับการแต่งตั้งให้เป็นตัวแทนเพื่อรักษาผลประโยชน์ของผู้ถือหุ้นรายใหญ่
  หรือ
  ผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของธนาคาร

1.  คณะกรรมการบริหาร

ในปี 2550 คณะกรรมการบริหารของธนาคาร ประกอบด้วย

+---+----------------------+--------------------+--------------------+
| ช |                      | ตำแหน่ง             | หมายเหตุ            |
| ื่อ |                      |                    |                    |
| - |                      |                    |                    |
| น |                      |                    |                    |
| า |                      |                    |                    |
| ม |                      |                    |                    |
| ส |                      |                    |                    |
| ก |                      |                    |                    |
| ุล |                      |                    |                    |
+===+======================+====================+====================+
| 1 | นายจุลกร สิงหโกวินท์     | ประธานกรรมการบริหาร | กรร                |
| . |                      |                    | มการที่ไม่ได้เป็นผู้บริหาร |
+---+----------------------+--------------------+--------------------+
| 2 | พลเอก แป้ง มาลากุล ณ   | กรรมการบริหาร       | กรร                |
| . | อยุธยา                |                    | มการที่ไม่ได้เป็นผู้บริหาร |
|   |                      |                    |                    |
|   | (ถึง 28 ธันวาคม 2550)  |                    |                    |
+---+----------------------+--------------------+--------------------+
| 3 | นายสมชัย สัจจพงษ์       | กรรมการบริหาร       | กรร                |
| . |                      |                    | มการที่ไม่ได้เป็นผู้บริหาร |
|   | (ถึง 28 ธันวาคม 2550)  |                    |                    |
+---+----------------------+--------------------+--------------------+
| 4 | นายราจัน ราจู กานกิปาติ  | กรรมการบริหาร       | กรร                |
| . |                      |                    | มการที่ไม่ได้เป็นผู้บริหาร |
|   | (Mr. Rajan Raju      |                    |                    |
|   | Kankipati)           |                    |                    |
|   |                      |                    |                    |
|   | (ถึง 28 ธันวาคม 2550)  |                    |                    |
+---+----------------------+--------------------+--------------------+
| 5 | นายอมร อัศวานันท์       | กรรมการบริหาร       | กรร                |
| . |                      |                    | มการที่ไม่ได้เป็นผู้บริหาร |
+---+----------------------+--------------------+--------------------+
| 6 | นายไกรทิพย์ ไกรฤกษ์     | กรรมการบริหาร       | กรรมการที่เป็นผู้บริหาร  |
| . |                      |                    |                    |
|   | (ถึง 28 ธันวาคม 2550)  |                    |                    |
+---+----------------------+--------------------+--------------------+
| 7 | นายสุภัค ศิวะรักษ์        | กรรมก              | กรรมการที่เป็นผู้บริหาร  |
| . |                      | ารบริหารและเลขานุการ |                    |
+---+----------------------+--------------------+--------------------+

โดยมีนายสมศักดิ์ วรวิจักษณ์ ทำหน้าที่เป็นผู้ช่วยเลขานุการ

ทั้งนี้ ในเดือนมกราคม 2551 คณะกรรมการธนาคารมีมติแต่งตั้ง นายฟิลลิป จี.เจ.อี.โอ. ดามัส
นายวิลเล็ม เฟรดเดอริค นาเจล และนายสถิตย์ ลิ่มพงศ์พันธุ์ เป็นกรรมการบริหาร แทนนายราจัน
ราจู กานกิปาติ พลเอกแป้ง มาลากุล ณ อยุธยา และนายสมชัย สัจจพงษ์ ที่ได้ลาออก

โดยปกติคณะกรรมการบริหารมีการประชุมเดือนละ 4 ครั้ง หรือตามที่จำเป็น

ขอบเขตอำนาจหน้าที่และความรับผิดชอบของคณะกรรมการบริหาร

-   ด้านนโยบาย

  1. พิจารณานโยบาย กลยุทธ์ แผนงาน
  และงบประมาณในการดำเนินงานของธนาคารก่อนนำเสนอคณะกรรมการธนาคาร
  และติดตามผลการดำเนินงานของธนาคารอย่างสม่ำเสมอให้เป็นไปตามที่กำหนด

  2. ติดตามความจำเป็นในการปรับปรุงหนังสือบริคณห์สนธิและข้อบังคับของธนาคาร

-   ด้านอำนาจอนุมัติ

  1. อนุมัติการลงทุนหรือการลดการลงทุนที่เกินจากอำนาจอนุมัติของฝ่ายจัดการ

  2. พิจารณาอนุมัติสินเชื่อที่เกินจากอำนาจอนุมัติของฝ่ายจัดการ

  3. พิจารณาอนุมัติการลงทุน ค่าใช้จ่าย การร่วมทุน การทำธุรกรรม การปรับโครงสร้างหนี้
  การบริหารทรัพยากรบุคคลที่นอกเหนือจากอำนาจอนุมัติของฝ่ายจัดการ

  4. พิจารณาอนุมัติการเปลี่ยนแปลงโครงสร้างองค์กรระดับเจ้าหน้าที่บริหารงานต่างๆ ขึ้นไป

  5. พิจารณาอนุมัติการจ้างงาน และการแต่งตั้ง การโยกย้าย การถอดถอน
  การกำหนดผลตอบแทนการลงโทษทางวินัย การเลิกจ้าง
  และการลาออกของผู้บริหารในระดับที่กำหนด

-   ด้านการบริหาร

  1. ให้คำปรึกษากับกลุ่มประธานเจ้าหน้าที่บริหาร สำหรับประเด็นเร่งด่วนหรือสำคัญ

  2. ตรวจสอบผลการดำเนินงานของคณะประธานเจ้าหน้าที่บริหาร
  และรายงานผลต่อคณะกรรมการธนาคาร

  3. ดูแลให้ฝ่ายจัดการยกประเด็นที่สำคัญ
  เสนอต่อคณะกรรมการธนาคารอย่างทันเวลาและเหมาะสม

  4. พิจารณาทบทวนรายการสินเชื่อที่ไม่ก่อให้เกิดรายได้ขนาดกลางและขนาดใหญ่ทุกๆ 2 เดือน

  5. พิจารณากลั่นกรองเรื่องที่ฝ่ายจัดการจะนำเสนอคณะกรรมการธนาคารเพื่อพิจารณา
  รวมทั้งปฏิบัติการอื่นใดที่คณะกรรมการธนาคารมอบหมาย

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารนั้น
จะไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหารสามารถอนุมัติรายการที่ตน
หรือบุคคลที่อาจมีความขัดแย้ง (ตามที่นิยามไว้ในประกาศของสำนักงาน ก.ล.ต.
หรือหน่วยงานอื่นที่เกี่ยวข้อง) มีส่วนได้เสีย หรืออาจมีความขัดแย้งทางผลประโยชน์อื่นใดกับธนาคาร
หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่ที่ประชุมผู้ถือหุ้นหรือคณะกรรมการธนาคารพิจารณาอนุมัติไว้

1.  คณะกรรมการตรวจสอบ

ในปี 2550 คณะกรรมการตรวจสอบของธนาคาร ประกอบด้วย

  ----------- ------------------------- ---------------------------------------
  ชื่อ-นามสกุล                             ตำแหน่ง

  1.          นายบดี จุณณานนท์             ประธานกรรมการตรวจสอบ / กรรมการอิสระ

  2.          นายคัมภีร์ แก้วเจริญ           กรรมการตรวจสอบ / กรรมการอิสระ

  3.          นายคริสโตเฟอร์ จอห์น คิง      กรรมการตรวจสอบ / กรรมการอิสระ
              (Mr. Christopher John     
              King)                     
  ----------- ------------------------- ---------------------------------------

  โดยมีนายพีระ ชินวรรณบุตร ทำหน้าที่เป็นเลขานุการ

ทั้งนี้ ในเดือนมกราคม 2551 คณะกรรมการธนาคารมีมติแต่งตั้ง นายวิจิตร สุพินิจ และ นายนิพนธ์
พัวพงศกร เป็นกรรมการตรวจสอบ แทนนายคัมภีร์ แก้วเจริญ ที่ได้ลาออก

โดยปกติคณะกรรมการตรวจสอบมีการประชุมเดือนละ 1 ครั้ง หรือตามที่จำเป็น

ขอบเขตอำนาจหน้าที่และความรับผิดชอบของคณะกรรมการตรวจสอบ

  1. สอบทานรายงานทางการเงินของธนาคารให้มีความถูกต้องและเพียงพอ

2.  ดูแลให้ธนาคารมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    รวมทั้งดูแลให้สายงานตรวจสอบมีบุคลากรที่เหมาะสมและเพียงพอในการปฏิบัติหน้าที่ได้อย่างมีประสิทธิภาพ

3.  ดูแลให้ธนาคารปฏิบัติตามกฎหมายและข้อกำหนดของทางการที่เกี่ยวข้องอย่างเคร่งครัด

4.  พิจารณาให้ความเห็นในการคัดเลือกบุคคลเพื่อแต่งตั้งเป็นผู้สอบบัญชีของธนาคาร
    และค่าตอบแทนที่เหมาะสม โดยคำนึงถึงความน่าเชื่อถือ ประสบการณ์
    ความเพียงพอของบุคลากร และความเป็นอิสระของสำนักงานสอบบัญชี

5.  พิจารณาให้ความเห็นชอบการว่าจ้างหรือการทำข้อตกลงกับผู้สอบบัญชีในภารกิจอื่นนอกเหนือจากงานสอบบัญชี

6.  ดูแลให้มีการเปิดเผยข้อมูลในรายการที่เกี่ยวโยงกัน
    หรือที่อาจมีผลประโยชน์ทับซ้อนให้มีความถูกต้องและเพียงพอ

7.  จัดทำรายงานการกำกับดูแลกิจการของคณะกรรมการตรวจสอบและเปิดเผยไว้ในรายงานประจำปีของธนาคารโดยให้ประธานคณะกรรมการตรวจสอบลงลายมือชื่อรับรองรายงานดังกล่าวด้วย

8.  รายงานต่อคณะกรรมการธนาคารเพื่อให้กำหนดแนวทางแก้ไขเมื่อพบข้อสังเกตในกรณีต่อไปนี้
    คือ ผลประโยชน์ทับซ้อน กรณีทุจริตหรือข้อบ่งชี้ว่าอาจมีการทุจริต
    การดำเนินงานที่มีความเสี่ยงเกินสมควรและอาจเกิดความเสียหายต่อธนาคาร
    และความบกพร่องที่สำคัญในระบบการบริหารงาน
    รวมทั้งการปฏิบัติไม่ชอบด้วยกฎหมายหรือข้อกำหนดของทางการที่เกี่ยวข้อง

9.  พิจารณาสอบสวนข้อเท็จจริงตามข้อร้องเรียนของพนักงานและลูกค้าของธนาคาร

10. พิจารณาผลการตรวจสอบและการสั่งการของธนาคารแห่งประเทศไทย
    สำนักงานกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานอื่นที่เกี่ยวข้อง
    และพิจารณาความเหมาะสมของมาตรการและการดำเนินการแก้ไขของฝ่ายจัดการ

11. ปฏิบัติภารกิจอื่นใดตามที่คณะกรรมการธนาคารมอบหมาย
    ด้วยความเห็นชอบของคณะกรรมการตรวจสอบ

12. ปฏิบัติตามข้อกำหนดของธนาคารแห่งประเทศไทย สำนักงานกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย และหน่วยงานอื่นที่เกี่ยวข้อง

    1.  คณะกรรมการสรรหาและกำหนดค่าตอบแทน

ในปี 2550 คณะกรรมการสรรหาและกำหนดค่าตอบแทน ประกอบด้วยกรรมการธนาคารที่ไม่ได้เป็นผู้บริหาร ดังต่อไปนี้

+---+-------------------------+----------------+----------------------+
| ช |                         | ตำแหน่ง         | หมายเหตุ              |
| ื่อ |                         |                |                      |
| - |                         |                |                      |
| น |                         |                |                      |
| า |                         |                |                      |
| ม |                         |                |                      |
| ส |                         |                |                      |
| ก |                         |                |                      |
| ุล |                         |                |                      |
+===+=========================+================+======================+
| 1 | นายสมใจนึก เองตระกูล      | ประธานกรรมการ  | ก                    |
| . |                         |                | รรมการที่ไม่ได้เป็นผู้บริหาร |
|   | (ถึง 16 มกราคม 2550)     |                |                      |
+---+-------------------------+----------------+----------------------+
| 2 | นางจันทรา บูรณฤกษ์         | ประธานกรรมการ  | กรรมการอิสระ          |
| . |                         |                |                      |
|   | (ตั้งแต่ 16 มกราคม 2550)   |                |                      |
+---+-------------------------+----------------+----------------------+
|   |                         |                |                      |
+---+-------------------------+----------------+----------------------+
| 3 | นายคริสโตเฟอร์ จอห์น คิง    | กรรมการ        | กรรมการอิสระ          |
| . | (Mr. Christopher John   |                |                      |
|   | King)                   |                |                      |
+---+-------------------------+----------------+----------------------+
| 4 | นางสาวจินเน็ท หว่อง ไค ยวน | กรรมการ        | ก                    |
| . |                         |                | รรมการที่ไม่ได้เป็นผู้บริหาร |
|   | (Ms. Jeanette Wong Kai  |                |                      |
|   | Yuan)                   |                |                      |
|   |                         |                |                      |
|   | (ถึง 28 ธันวาคม 2550)     |                |                      |
+---+-------------------------+----------------+----------------------+

โดยมีนางสาวธมน ถิรจิรโชติ ทำหน้าที่เป็นเลขานุการ

ทั้งนี้ ในเดือนมกราคม 2551 คณะกรรมการธนาคารมีมติแต่งตั้ง นายฟิลลิป จี.เจ.อี.โอ. ดามัส
และนายสถิตย์
ลิ่มพงศ์พันธุ์ เป็นกรรมการสรรหาและกำหนดค่าตอบแทน แทนนางสาวจินเน็ท หว่อง ไค ยวน
ที่ได้ลาออก

โดยปกติคณะกรรมการสรรหาและกำหนดค่าตอบแทนมีการประชุมไตรมาสละ 1 ครั้ง
หรือตามที่จำเป็น

ขอบเขตอำนาจหน้าที่และความรับผิดชอบของคณะกรรมการสรรหาและกำหนดค่าตอบแทน

  1. กำหนดนโยบาย หลักเกณฑ์ และวิธีการสรรหากรรมการของธนาคาร และผู้บริหารระดับสูง
  เพื่อเสนอต่อคณะกรรมการธนาคารพิจารณาอนุมัติ

  2. คัดเลือก และเสนอชื่อบุคคลที่มีคุณสมบัติเหมาะสมเพื่อดำรงตำแหน่งกรรมการของธนาคาร
  ผู้บริหารระดับสูง และกรรมการในกิจการที่ธนาคารถือหุ้นตั้งแต่ร้อยละ 50
  เพื่อเสนอต่อคณะกรรมการธนาคาร

3.  กำหนดนโยบายการจ่ายค่าตอบแทนและผลประโยชน์อื่น
    รวมถึงจำนวนค่าตอบแทนและผลประโยชน์อื่นที่ให้แก่กรรมการและผู้บริหารระดับสูง
    โดยต้องมีหลักเกณฑ์ที่ชัดเจน โปร่งใส เพื่อเสนอต่อคณะกรรมการธนาคารพิจารณาอนุมัติ

4.  ดูแลให้กรรมการและผู้บริหารระดับสูงของธนาคารได้รับผลตอบแทนที่เหมาะสมกับหน้าที่และความรับผิดชอบที่มีต่อธนาคาร

5.  กำหนดแนวทางการประเมินผลงานของกรรมการและผู้บริหารระดับสูง
    เพื่อพิจารณาปรับผลตอบแทนประจำปี โดยจะต้องคำนึงถึงหน้าที่ความรับผิดชอบ
    และความเสี่ยงที่เกี่ยวข้อง
    รวมถึงให้ความสำคัญกับการเพิ่มมูลค่าของส่วนของผู้ถือหุ้นในระยะยาวประกอบการพิจารณาประเมินผลด้วย

    1.  คณะกรรมการบริหารความเสี่ยง

ในปี 2550 คณะกรรมการบริหารความเสี่ยง ประกอบด้วย

+---+-----------------------+----------------+------------------------+
| ช |                       | ตำแหน่ง         | หมายเหตุ                |
| ื่อ |                       |                |                        |
| - |                       |                |                        |
| น |                       |                |                        |
| า |                       |                |                        |
| ม |                       |                |                        |
| ส |                       |                |                        |
| ก |                       |                |                        |
| ุล |                       |                |                        |
+===+=======================+================+========================+
| 1 | นายราจัน ราจู กานกิปาติ   | ประธานกรรมการ  | กรรมการที่ไม่ได้เป็นผู้บริหาร  |
| . |                       |                |                        |
|   | (Mr. Rajan Raju       |                |                        |
|   | Kankipati)            |                |                        |
|   |                       |                |                        |
|   | (ถึงวันที่ 28 ธันวาคม      |                |                        |
|   | 2550)                 |                |                        |
+---+-----------------------+----------------+------------------------+
| 2 | นายสมชัย สัจจพงษ์        | กรรมการ        | กรรมการที่ไม่ได้เป็นผู้บริหาร  |
| . |                       |                |                        |
|   | (ถึงวันที่ 28 ธันวาคม      |                |                        |
|   | 2550)                 |                |                        |
+---+-----------------------+----------------+------------------------+
| 3 | นายอมร อัศวานันท์        | กรรมการ        | กรรมการที่ไม่ได้เป็นผู้บริหาร  |
| . |                       |                |                        |
+---+-----------------------+----------------+------------------------+
| 4 | นางจันทรา บูรณฤกษ์       | กรรมการ        | กรรมการอิสระ            |
| . |                       |                |                        |
+---+-----------------------+----------------+------------------------+
| 5 | นายคริสโตเฟอร์ จอห์น คิง  | กรรมการ        | กรรมการอิสระ            |
| . | (Mr. Christopher John |                |                        |
|   | King)                 |                |                        |
+---+-----------------------+----------------+------------------------+

โดยมีนายธเนศ ภู่ตระกูล ทำหน้าที่เป็นเลขานุการ

ในเดือนมกราคม 2551 คณะกรรมการธนาคารมีมติแต่งตั้งนายวิลเล็ม เฟรดเดอริค นาเจล
เป็นประธาน และนายสุภัค ศิวะรักษ์ เป็นกรรมการ ในคณะกรรมการบริหารความเสี่ยง ทั้งนี้
นายราจัน ราจู กานกิปาติ และนายสมชัย สัจจพงษ์ ได้ลาออกจากการเป็นกรรมการ
ในเดือนธันวาคม 2550

โดยปกติคณะกรรมการบริหารความเสี่ยงมีการประชุมเดือนละ 1 ครั้ง หรือตามที่จำเป็น

ขอบเขตอำนาจหน้าที่และความรับผิดชอบของคณะกรรมการบริหารความเสี่ยง

  1. อนุมัติกลยุทธ์การบริหารความเสี่ยงโดยรวมของธนาคาร

  2. อนุมัตินโยบาย กรอบการปฏิบัติงาน รวมทั้งประเด็นต่างๆ
  ที่เกี่ยวข้องกับการบริหารความเสี่ยง
  ซึ่งทางการกำหนดให้ต้องได้รับอนุมัติจากคณะกรรมการธนาคาร

3.  ให้ความเห็นต่อคณะกรรมการธนาคารในการอนุมัติระดับความเสี่ยงที่ยอมรับได้โดยรวม
    และการกระจุกตัวของความเสี่ยง

4.  จัดสรรวงเงินด้านความเสี่ยงที่ได้รับการอนุมัติจากคณะกรรมการธนาคารรวมทั้งนโยบายและกรอบการปฏิบัติงานต่างๆ
    ที่เกี่ยวข้อง

5.  ทบทวนและกำกับดูแลความเสี่ยง และแนวทางการบริหารความเสี่ยง
    รวมทั้งการเตรียมความพร้อมของธนาคารทหารไทยในการปฏิบัติการตามแนวทางของโครงการ
    Basel II

6.  รายงานผลการบริหารความเสี่ยง
    รวมถึงเหตุการณ์และประเด็นความเสี่ยงที่คณะกรรมการธนาคารต้องรับทราบ

7.  อนุมัติการแต่งตั้ง/ทบทวนโครงสร้างและองค์ประกอบของกรรมการ
    และหน้าที่ของคณะกรรมการบริหารความเสี่ยงคณะต่างๆ ในระดับของฝ่ายจัดการ ได้แก่
    คณะกรรมการบริหารสินทรัพย์และหนี้สิน คณะกรรมการนโยบายสินเชื่อ
    คณะกรรมการบริหารความเสี่ยงด้านปฏิบัติการ เป็นต้น

    1.  คณะกรรมการบริหารการเปลี่ยนแปลงของธนาคาร

ในปี 2550 คณะกรรมการบริหารการเปลี่ยนแปลงของธนาคาร ประกอบด้วย

+---+-------------------+---------------+------------------------------+
| ช |                   | ตำแหน่ง        | หมายเหตุ                      |
| ื่อ |                   |               |                              |
| - |                   |               |                              |
| น |                   |               |                              |
| า |                   |               |                              |
| ม |                   |               |                              |
| ส |                   |               |                              |
| ก |                   |               |                              |
| ุล |                   |               |                              |
+---+-------------------+---------------+------------------------------+
| 1 | นายสมใจนึก         | ประธานกรรมการ | กรรมการที่ไม่ได้เป็นผู้บริหาร        |
| . | เองตระกูล          |               |                              |
+---+-------------------+---------------+------------------------------+
| 2 | นายราจัน ราจู       | กรรมการ       | กรรมการที่ไม่ได้เป็นผู้บริหาร        |
| . | กานกิปาติ           |               |                              |
|   |                   |               |                              |
|   | (Mr. Rajan Raju   |               |                              |
|   | Kankipati)        |               |                              |
|   |                   |               |                              |
|   | (ถึงวันที่ 28 ธันวาคม  |               |                              |
|   | 2550)             |               |                              |
+---+-------------------+---------------+------------------------------+
| 3 | นายสุภัค ศิวะรักษ์     | กรรมการ       | กรรมการที่เป็นผู้บริหาร            |
| . |                   |               |                              |
+---+-------------------+---------------+------------------------------+
| 4 | นายไกรทิพย์ ไกรฤกษ์  | กรรมการ       | ประธานเจ้าหน้าที่บริหารด้านปฏิบัติการ |
| . |                   |               |                              |
+---+-------------------+---------------+------------------------------+
| 5 | นายธเนศ ภู่ตระกูล    | กรรมการ       | ประธานเจ้าหน้าที่บริหารด้านการเงิน  |
| . |                   |               |                              |
+---+-------------------+---------------+------------------------------+

  โดยมีนายเอกพล ณ สงขลา ทำหน้าที่เป็นเลขานุการ

โดยปกติคณะกรรมการบริหารการเปลี่ยนแปลงของธนาคารมีการประชุมไตรมาสละ 1 ครั้ง
หรือตามที่จำเป็น

  ขอบเขตอำนาจหน้าที่และความรับผิดชอบของคณะกรรมการบริหารการเปลี่ยนแปลงของธนาคาร

  1.
  วิเคราะห์และสรุปสถานการณ์เพื่อกำหนดกลยุทธ์และพิจารณาการเปลี่ยนแปลงการปรับโครงสร้างองค์กรและบุคลากร

2.  พิจารณาดำเนินการปรับโครงสร้างองค์กร กำหนดอัตรากำลังของหน่วยงาน
    และโยกย้ายแต่งตั้งบุคลากรตามความเหมาะสม
    เพื่อให้เกิดประสิทธิภาพในการบริหารและการปฏิบัติงาน

3.  ติดตามและรายงานผลการปฏิบัติงานต่อคณะกรรมการธนาคารอย่างต่อเนื่อง

4.  แต่งตั้งคณะทำงานเพื่อช่วยดำเนินการตามความเหมาะสม

5.  ปฏิบัติหน้าที่อื่นๆ ตามที่คณะกรรมการธนาคารมอบหมาย

    1.  คณะกรรมการด้านประเมินผลงาน

ในปี 2550 คณะกรรมการด้านประเมินผลงาน ประกอบด้วย

+---+-------------------------+---------------+-----------------------+
| ช |                         | ตำแหน่ง        | หมายเหตุ               |
| ื่อ |                         |               |                       |
| - |                         |               |                       |
| น |                         |               |                       |
| า |                         |               |                       |
| ม |                         |               |                       |
| ส |                         |               |                       |
| ก |                         |               |                       |
| ุล |                         |               |                       |
+---+-------------------------+---------------+-----------------------+
| 1 | พลเอก แป้ง มาลากุล ณ      | ประธานกรรมการ | กรรมการที่ไม่ได้เป็นผู้บริหาร |
| . | อยุธยา                   |               |                       |
|   |                         |               |                       |
|   | (ถึงวันที่ 28 ธันวาคม 2550)  |               |                       |
+---+-------------------------+---------------+-----------------------+
| 2 | นายอมร อัศวานันท์          | กรรมการ       | กรรมการที่ไม่ได้เป็นผู้บริหาร |
| . |                         |               |                       |
+---+-------------------------+---------------+-----------------------+

  โดยมีนางสาวธมน ถิรจิรโชติ ทำหน้าที่เป็นเลขานุการ

  ปกติคณะกรรมการด้านประเมินผลงาน มีการประชุมไตรมาสละ 1 ครั้ง หรือตามที่จำเป็น

  ขอบเขตอำนาจหน้าที่และความรับผิดชอบของคณะกรรมการด้านประเมินผลงาน

  1. เสนอหลักเกณฑ์การประเมินผลงานของกรรมการผู้จัดการใหญ่และประธานเจ้าหน้าที่บริหาร
  ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
  โดยให้มีความสอดคล้องกับเป้าหมายและกลยุทธ์การดำเนินธุรกิจของธนาคาร

2.  กำหนดดัชนีชี้วัดผลงาน (KPI)
    รวมทั้งวิธีการวัดผลงานร่วมกับกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    แล้วเสนอให้คณะกรรมการสรรหาและกำหนดค่าตอบแทนพิจารณาอนุมัติ

3.  ประเมินผลการปฏิบัติงานของกรรมการผู้จัดการใหญ่และประธานเจ้าหน้าที่บริหาร
    ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน
    เป็นรายไตรมาส แล้วรายงานต่อคณะกรรมการสรรหาและกำหนดค่าตอบแทน

    1.  คณะกรรมการต่างๆ และคณะทำงานอื่น

-   ด้านนโยบาย ประกอบด้วยคณะกรรมการคณะหลัก 7 คณะ ได้แก่

1.  คณะประธานเจ้าหน้าที่บริหาร

  มีภาระหน้าที่กำกับดูแลการดำเนินงานให้บรรลุตามวิสัยทัศน์ เป้าหมาย และกลยุทธ์ของธนาคาร
  พัฒนากลยุทธ์ทางธุรกิจ แผนธุรกิจ และงบประมาณประจำปี กำกับดูแล บริหารจัดการ ผลักดัน
  และติดตามการปฏิบัติงาน และผลการดำเนินงานของสายงานต่างๆ ให้เป็นไปตามเป้าหมาย

2.  คณะกรรมการจัดการ

  มีภาระหน้าที่ในการถ่ายทอดนโยบาย ทิศทางการดำเนินงาน และมติต่างๆ
  ของคณะกรรมการธนาคาร คณะกรรมการบริหาร และคณะประธานเจ้าหน้าที่บริหาร
  เพื่อให้เจ้าหน้าที่บริหารสายงานต่างๆ นำไปปฏิบัติ
  รวมถึงเป็นคณะที่เจ้าหน้าที่บริหารสายงานต่างๆ
  สามารถหารือร่วมกันในประเด็นปัญหาเร่งด่วน/สำคัญ
  หรือประเด็นปัญหาข้ามสายงานที่จำเป็นต้องได้รับนโยบาย หลักการ หรือแนวทางในการแก้ไข

3.  คณะกรรมการลงทุน

  มีภาระหน้าที่พิจารณา กลั่นกรองนโยบาย กรอบ และแนวทางการลงทุนของธนาคาร
  รวมทั้งอนุมัติการลงทุนในหลักทรัพย์/ตราสารการเงิน ทั้งนี้
  โดยอยู่ภายในกรอบที่กำหนดโดยคณะกรรมการบริหารความเสี่ยง และคณะกรรมการธนาคาร

4.  คณะกรรมการนโยบายสินเชื่อ

  มีภาระหน้าที่ทบทวน และกำหนดแนวทางการบริหารความเสี่ยงด้านสินเชื่อ
  นโยบายการปล่อยสินเชื่อ ระดับความเสี่ยงด้านสินเชื่อที่ธนาคารสามารถยอมรับได้ (Risk
  Tolerance Level) และเครื่องมือในการควบคุมความเสี่ยงด้านสินเชื่อ
  รวมถึงกำหนดแนวทางที่เกี่ยวข้องกับการบริหารความเสี่ยงด้านสินเชื่อโดยรวม
  และผลกระทบต่อชื่อเสียงของธนาคารจากการออกผลิตภัณฑ์ใหม่
  โดยอยู่ภายในกรอบที่กำหนดโดยคณะกรรมการบริหารความเสี่ยงและคณะกรรมการธนาคาร

5.  คณะกรรมการบริหารความเสี่ยงด้านปฏิบัติการ

  มีภาระหน้าที่ทบทวน และกำหนดแนวทางการบริหารความเสี่ยงด้านปฏิบัติการ
  ระดับความเสี่ยงด้านปฏิบัติการที่ยอมรับได้ (Risk Tolerance Level)
  และเครื่องมือในการควบคุมความเสี่ยงด้านปฏิบัติการ
  รวมถึงดูแลการบริหารจัดการความเสี่ยงด้านปฏิบัติการ ทั้งนี้
  โดยอยู่ภายในกรอบที่กำหนดโดยคณะกรรมการธนาคาร

6.  คณะกรรมการบริหารสินทรัพย์และหนี้สิน

  มีภาระหน้าที่กำกับดูแลการบริหารสภาพคล่อง การบริหารความเสี่ยงด้านตลาดเงิน
  การบริหารจัดการเงินกองทุนของธนาคาร โดยอยู่ภายในกรอบที่กำหนดโดยคณะกรรมการธนาคาร

7.  คณะกรรมการ Basel II Steering Committee

  มีภาระหน้าที่กำกับ ดูแล การดำเนินการตามโครงการ Basel II
  ซึ่งเป็นโครงการเพื่อเตรียมความพร้อมของธนาคารให้สามารถปฏิบัติตามเกณฑ์ Basel II
  และติดตามให้การดำเนินการสอดคล้องกับวัตถุประสงค์ แผนงาน และกลยุทธ์ของธนาคาร

-   ด้านสินเชื่อ ประกอบด้วยคณะกรรมการ คณะอนุกรรมการ และคณะทำงานหลัก รวม 13 คณะ
    ได้แก่

1.  คณะกรรมการสินเชื่อ

  มีภาระหน้าที่พิจารณาลูกค้าของสายงานธุรกิจขนาดใหญ่และวาณิชธนกิจ
  สายงานธุรกิจสาขากรุงเทพฯ และภูมิภาค ตามอำนาจอนุมัติ
  และกลั่นกรองเรื่องที่อยู่ในอำนาจอนุมัติของคณะกรรมการธนาคาร และคณะกรรมการบริหาร

2.  คณะกรรมการสินเชื่อธุรกิจขนาดใหญ่

  มีภาระหน้าที่พิจารณาเฉพาะลูกค้าธุรกิจขนาดใหญ่และลูกค้าของสาขาต่างประเทศตามอำนาจอนุมัติ

3.  คณะกรรมการสินเชื่อธุรกิจสาขากรุงเทพฯ คณะกรรมการสินเชื่อธุรกิจสาขาภูมิภาค
    คณะอนุกรรมการสินเชื่อธุรกิจสาขากรุงเทพฯ และคณะอนุกรรมการสินเชื่อธุรกิจสาขาภูมิภาค

  มีภาระหน้าที่พิจารณาเฉพาะลูกค้าของสายงานธุรกิจสาขาตามความรับผิดชอบ
  และดำเนินงานตามนโยบาย คำสั่ง และระเบียบของธนาคารด้านสินเชื่อของสาขา

4.  คณะกรรมการพิจารณาและอนุมัติผลการประเมินราคา

  มีภาระหน้าที่อนุมัติรายชื่อผู้ประเมินราคาอิสระภายนอก
  กำหนดระเบียบวิธีปฏิบัติที่เกี่ยวข้องกับการประเมินราคาตามความเหมาะสม
  และอนุมัติผลการประเมินราคาหรือผลการตีราคาทั้งที่ประเมินโดยผู้ประเมินราคาอิสระภายนอกและผู้ประเมินราคาภายใน
  สำหรับทุกมูลค่าทรัพย์สิน

5.  คณะกรรมการพัฒนาสินทรัพย์ คณะอนุกรรมการพัฒนาสินทรัพย์ 1, 2
    คณะอนุกรรมการพัฒนาสินทรัพย์รายย่อย 1, 2 และคณะทำงานพิจารณาราคาซื้อทรัพย์สิน

  มีภาระหน้าที่ทบทวนและดูแลสินทรัพย์ด้อยคุณภาพรวมทั้งประมวลแนวโน้มและผลกระทบที่มีต่อธนาคาร
  รวมทั้งอนุมัติในเรื่องที่เกี่ยวข้องกับสินเชื่อด้อยคุณภาพ และทรัพย์สินรอการขาย
  สำหรับคณะอนุกรรมการฯ แต่ละคณะมีภาระหน้าที่ในการทบทวน อนุมัติ
  และเสนอขออนุมัติเงื่อนไขการปรับปรุงโครงสร้างหนี้ของลูกหนี้
  ส่วนคณะทำงานพิจารณาซื้อทรัพย์สิน
  มีภาระหน้าที่อนุมัติราคาเข้าประมูลทรัพย์จากกรมบังคับคดีตามหลักเกณฑ์ที่ธนาคารกำหนด

ทั้งนี้ ในการพิจารณาอนุมัติการให้สินเชื่อของธนาคาร
คณะกรรมการธนาคารได้ให้อำนาจอนุมัติการให้สินเชื่อของเจ้าหน้าที่และคณะกรรมการต่างๆ
โดยพิจารณาจากวงเงินสินเชื่อ และประเภทของหลักประกัน
ภายใต้ขอบเขตอำนาจอนุมัติจากคณะกรรมการธนาคาร

-   ด้านผลิตภัณฑ์ ประกอบด้วยคณะกรรมการ 1 คณะ ได้แก่

คณะกรรมการการออกผลิตภัณฑ์และบริการใหม่

  มีภาระหน้าที่อนุมัติข้อกำหนด เงื่อนไขผลิตภัณฑ์/บริการของธนาคารที่จะเสนอขายต่อลูกค้า
  รวมทั้งปรับหรือยกเลิกผลิตภัณฑ์/บริการที่เสนอขายอยู่เดิม ทั้งนี้
  เพื่อให้ผลิตภัณฑ์/บริการของธนาคารมีความเหมาะสมตามสภาวการณ์

-   ด้านบริหารความต่อเนื่องในการดำเนินธุรกิจในภาวะวิกฤต ประกอบด้วยคณะกรรมการหลัก 2
    คณะ ได้แก่

1.  คณะกรรมการดำเนินการแก้ไขภาวะวิกฤตด้านสภาพคล่อง

  มีภาระหน้าที่สั่งการและกำกับดูแลให้การแก้ปัญหาฉุกเฉินด้านสภาพคล่องในแต่ละระดับความรุนแรงเป็นไปตามมาตรการที่กำหนด

2.  คณะกรรมการบริหารภาวะวิกฤต

  มีภาระหน้าที่ในการสั่งการ และกำกับดูแลการกอบกู้สถานการณ์
  และแก้ไขปัญหาในภาวะที่มีเหตุการณ์ฉุกเฉิน หรือมีความเสียหายเกิดขึ้นกับธนาคาร
  เพื่อให้ธนาคารสามารถดำเนินธุรกิจได้อย่างต่อเนื่อง และกลับสู่ภาวะปกติได้ภายในเวลาที่กำหนด

-   ด้านเทคโนโลยี ประกอบด้วยคณะกรรมการหลัก 1 คณะ ได้แก่

  คณะกรรมการพัฒนาเทคโนโลยีและระบบงาน

  มีภาระหน้าที่กำหนดนโยบายและแผนงานการพัฒนาเทคโนโลยีและระบบงานของธนาคาร
  ทั้งระยะสั้นและระยะยาว
  ติดตามความคืบหน้าและทบทวนแผนงานของโครงการพัฒนาเทคโนโลยีและระบบงานต่างๆ
  ของธนาคาร

-   ด้านทรัพยากรบุคคล ประกอบด้วยคณะกรรมการหลัก 1 คณะ ได้แก่

  คณะกรรมการพนักงาน

  มีภาระหน้าที่เสนอหลักการ นโยบาย กลยุทธ์ แผนอัตรากำลัง
  และระเบียบด้านการบริหารทรัพยากรบุคคล รวมถึงการจ่ายผลตอบแทนประจำปีของพนักงาน
  การกำหนดโครงสร้างเงินเดือน ผลตอบแทน
  สวัสดิการของพนักงานตั้งแต่ระดับเจ้าหน้าที่บริหารกำกับฝ่ายลงมา
  อนุมัติแผนสับเปลี่ยนหมุนเวียนพนักงาน ตำแหน่งงาน และการบริหารผลการปฏิบัติงาน
  (Performance Management) อนุมัติการจ้าง บรรจุ ย้าย แต่งตั้ง
  สับเปลี่ยนตำแหน่งพนักงานระดับเจ้าหน้าที่บริหารฝ่าย และหัวหน้างาน ตลอดจนทบทวน
  และอนุมัติแผนการฝึกอบรม

-   ด้านอนามัย

  ธนาคารได้แต่งตั้งคณะกรรมการความปลอดภัย อาชีวอนามัยและสภาพแวดล้อมในการทำงาน
  โดยมีภาระหน้าที่จัดทำโครงการส่งเสริมและสนับสนุนกิจกรรม
  รวมทั้งการกำหนดระเบียบด้านความปลอดภัย อาชีวอนามัย
  และสภาพแวดล้อมในการทำงานของสำนักงานใหญ่ให้เป็นไปตามกฎกระทรวงแรงงานและสวัสดิการสังคม

2.  การประชุมคณะกรรมการ

คณะกรรมการธนาคารกำหนดวันประชุมโดยปกติทุกวันพฤหัสบดี สัปดาห์ที่ 3 ของเดือน
โดยจะกำหนดวันประชุมล่วงหน้าทั้งปีเพื่อให้กรรมการสามารถจัดเวลาเข้าร่วมประชุมได้ทุกครั้ง
นอกจากนี้
อาจจัดให้มีการประชุมวาระพิเศษขึ้นตามความจำเป็นโดยความเห็นชอบของประธานกรรมการธนาคาร
วาระการประชุมกำหนดโดยกรรมการผู้จัดการใหญ่และอนุมัติโดยประธานกรรมการธนาคารโดยแบ่งเป็นหมวดหมู่ชัดเจน
และเลขานุการคณะกรรมการจะส่งหนังสือเชิญประชุมพร้อมระเบียบวาระและเอกสารประกอบการประชุมให้แก่กรรมการล่วงหน้าไม่น้อยกว่า
7 วันก่อนการประชุม เว้นแต่ในกรณีจำเป็นเร่งด่วน
เพื่อให้คณะกรรมการได้มีเวลาศึกษาข้อมูลอย่างเพียงพอ ทั้งนี้
กรรมการแต่ละท่านสามารถนำเสนอวาระอื่นๆ ต่อที่ประชุมได้ตามที่เห็นควร

ในการประชุมแต่ละครั้ง
กรรมการจะใช้เวลาในการพิจารณาและแสดงความคิดเห็นอย่างเต็มที่และอิสระเพื่อประโยชน์สูงสุดต่อธนาคาร
ประธานกรรมการธนาคารเป็นผู้ประมวลข้อคิดเห็นและสรุปผลการพิจารณาของที่ประชุม
โดยมีเลขานุการคณะกรรมการเป็นผู้รับผิดชอบในการจัดทำรายงานการประชุมเพื่อให้ที่ประชุมรับรอง
รวมทั้งจัดเก็บรายงานการประชุมที่ผ่านการรับรองแล้วเพื่อใช้ในการอ้างอิง
และพร้อมให้ผู้ที่เกี่ยวข้องตรวจสอบได้

นอกจากนี้ กรรมการที่มีความเกี่ยวข้องกับวาระที่นำเสนอในที่ประชุม
จะไม่เข้าร่วมในการพิจารณาวาระนั้นๆ
และคณะกรรมการมีโอกาสประชุมโดยไม่มีกรรมการที่เป็นผู้บริหารร่วมอยู่ในที่ประชุม
เพื่อประเมินผลงานของกรรมการผู้จัดการใหญ่และประธานเจ้าหน้าที่บริหาร
ประธานเจ้าหน้าที่บริหารด้านปฏิบัติการ และประธานเจ้าหน้าที่บริหารด้านการเงิน

ในปี 2550 คณะกรรมการธนาคารมีการประชุมรวม 17 ครั้ง
โดยมีรายละเอียดการเข้าประชุมของคณะกรรมการธนาคาร และคณะกรรมการชุดย่อยแต่ละคณะ
ดังนี้

จำนวนครั้งของการเข้าประชุมของกรรมการธนาคาร ในแต่ละคณะ ในปี 2550

(หน่วย: ครั้ง)

+----------------+-----+------+------+------+------+------+--------+
| ชื่อ-นามสกุล      | ค   | คณะ  | ค    | คณะ  | คณะ  | คณะ  | คณะ    |
|                | ณะก | กรรม | ณะกร | กรรม | กรรม | กรรม | กรรมกา |
|                | รรม | การบ | รมกา | การส | การบ | การด | รบริหาร |
|                | การ | ริหาร | รตรว | รรหา | ริหาร | ้านปร | การเปล |
|                | ธนา |      | จสอบ | และก | ความ | ะเมิน | ี่ยนแปลง |
|                | คาร |      |      | ำหนด | เสี่ยง |      |        |
|                |     |      |      |      |      | ผ    | ของ    |
|                |     |      |      | ค่าตอ |      | ลงาน | ธนาคาร |
|                |     |      |      | บแทน |      |      |        |
+================+=====+======+======+======+======+======+========+
| จำ             | 17  | 51   | 20   | 10   | 11   | 3    | 2      |
| นวนการประชุมในปี |     |      |      |      |      |      |        |
| 2550           |     |      |      |      |      |      |        |
+----------------+-----+------+------+------+------+------+--------+
| 1. นายสมใจนึก   | 17  | -    | -    |      | -    | -    | 2/2    |
| เองตระกูล       | /17 |      |      |      |      |      |        |
+----------------+-----+------+------+------+------+------+--------+
| 2. นายจุลกร     | 16  | 4    | -    | -    | -    | -    | -      |
| สิงหโกวินท์       | /16 | 4/44 |      |      |      |      |        |
| (ตั้งแต่ 12       |     |      |      |      |      |      |        |
| กุมภาพันธ์ 2550)  |     |      |      |      |      |      |        |
+----------------+-----+------+------+------+------+------+--------+
| 3. พลเอกสนธิ    | 1   | -    | -    | -    | -    | -    | -      |
| บุญยรัตกลิน       | /10 |      |      |      |      |      |        |
|                |     |      |      |      |      |      |        |
| (ถึง 1 ตุลาคม    |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 4. พลเอก อนุพงษ์ | -/3 | -    | -    | -    | -    | -    | -      |
| เผ่าจินดา        |     |      |      |      |      |      |        |
|                |     |      |      |      |      |      |        |
| (ตั้งแต่ 3 ธันวาคม |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 5. พลเอกแป้ง    | 14  | 5    | -    | -    | -    | 3/3  | -      |
| มาลากุล ณ อยุธยา | /16 | 0/51 |      |      |      |      |        |
|                |     |      |      |      |      | (    |        |
| (ถึง 28 ธันวาคม  |     |      |      |      |      | ตั้งแต่ |        |
| 2550)          |     |      |      |      |      | 1    |        |
|                |     |      |      |      |      | ม.ค  |        |
|                |     |      |      |      |      | .50) |        |
+----------------+-----+------+------+------+------+------+--------+
| 6. นายวิลเล็ม    | -   | -    | -    | -    | -    | -    | -      |
| เฟรดเดอริค      |     |      |      |      |      |      |        |
| นาเจล          |     |      |      |      |      |      |        |
|                |     |      |      |      |      |      |        |
| (Mr. Willem    |     |      |      |      |      |      |        |
| Frederik       |     |      |      |      |      |      |        |
| Nagel)         |     |      |      |      |      |      |        |
|                |     |      |      |      |      |      |        |
| (ตั้งแต่ 28       |     |      |      |      |      |      |        |
| ธันวาคม 2550)   |     |      |      |      |      |      |        |
+----------------+-----+------+------+------+------+------+--------+
| 7. นายบดี       | 17  | -    | 2    | -    | -    | -    | -      |
| จุณณานนท์        | /17 |      | 0/20 |      |      |      |        |
+----------------+-----+------+------+------+------+------+--------+
| 8. นายสมชัย     | 11  | 2    | -    | -    | 5/8  | -    | -      |
| สัจจพงษ์         | /12 | 7/32 |      |      |      |      |        |
| (ตั้งแต่ 26       |     |      |      |      |      |      |        |
| เมษายน 2550    |     |      |      |      |      |      |        |
|                |     |      |      |      |      |      |        |
| ถึง 28 ธันวาคม   |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 9. นายอมร      | 17  | 4    | -    | -    | 1    | 3/3  | -      |
| อัศวานันท์        | /17 | 9/51 |      |      | 1/11 |      |        |
+----------------+-----+------+------+------+------+------+--------+
| 10. นายคัมภีร์    | 17  | -    | 2    | -    | -    | -    | -      |
| แก้วเจริญ        | /17 |      | 0/20 |      |      |      |        |
+----------------+-----+------+------+------+------+------+--------+
| 11. นายวุฒิพันธุ์   | 13  | -    | -    | -    | -    | -    | -      |
| วิชัยรัตน์         | /17 |      |      |      |      |      |        |
|                |     |      |      |      |      |      |        |
| (ถึง 28 ธันวาคม  |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 12. นางจันทรา   | 15  | -    | -    | 1    | 6/11 | -    | -      |
| บูรณฤกษ์         | /17 |      |      | 0/10 |      |      |        |
+----------------+-----+------+------+------+------+------+--------+
| 13.            | 13  | -    | 1    | 9/10 | 1    | -    | -      |
| นายคริสโตเฟอร์   | /17 |      | 5/20 |      | 0/11 |      |        |
| จอห์น คิง        |     |      |      |      |      |      |        |
|                |     |      |      |      |      |      |        |
| (Mr.           |     |      |      |      |      |      |        |
| Christopher    |     |      |      |      |      |      |        |
| John King)     |     |      |      |      |      |      |        |
+----------------+-----+------+------+------+------+------+--------+
| 14. นายราจัน    | 12  | 1    | -    | -    | 1    | -    | 1/2    |
| ราจู กานกิปาติ    | /16 | 1/51 |      |      | 1/11 |      |        |
| ⁽¹⁾            |     |      |      |      |      |      |        |
|                |     |      |      |      |      |      |        |
| (Mr. Rajan     |     |      |      |      |      |      |        |
| Raju           |     |      |      |      |      |      |        |
| Kankipati)     |     |      |      |      |      |      |        |
|                |     |      |      |      |      |      |        |
| (ถึง 28 ธันวาคม  |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 15. นาย ฟิลลิป   | -   | -    | -    | -    | -    | -    | -      |
|     จี.เจ.อี.โอ. |     |      |      |      |      |      |        |
|     ดามัส       |     |      |      |      |      |      |        |
|                |     |      |      |      |      |      |        |
|   (Mr.Philippe |     |      |      |      |      |      |        |
|   G.J.E.O.     |     |      |      |      |      |      |        |
|   Damas        |     |      |      |      |      |      |        |
|                |     |      |      |      |      |      |        |
|   (ตั้งแต่ 28     |     |      |      |      |      |      |        |
|   ธันวาคม 2550) |     |      |      |      |      |      |        |
+----------------+-----+------+------+------+------+------+--------+
| 16.            |   9 | -    | -    | 3/10 | -    | -    | -      |
| นางสาวจินเน็ท    | /16 |      |      |      |      |      |        |
| หว่อง ไค ยวน    |     |      |      |      |      |      |        |
| ⁽²⁾            |     |      |      |      |      |      |        |
|                |     |      |      |      |      |      |        |
|   (Ms.         |     |      |      |      |      |      |        |
|   Jeanette     |     |      |      |      |      |      |        |
|   Wong Kai     |     |      |      |      |      |      |        |
|   Yuan)        |     |      |      |      |      |      |        |
|   (ถึง 28       |     |      |      |      |      |      |        |
|   ธันวาคม 2550) |     |      |      |      |      |      |        |
+----------------+-----+------+------+------+------+------+--------+
| 17. นายวอน     |   - | -    | -    | -    | -    | -    | -      |
| นิเจล ริกเตอร์    |     |      |      |      |      |      |        |
|                |     |      |      |      |      |      |        |
|   (Mr. Vaughn  |     |      |      |      |      |      |        |
|   Nigel        |     |      |      |      |      |      |        |
|   Richtor)     |     |      |      |      |      |      |        |
|                |     |      |      |      |      |      |        |
| (ตั้งแต่ 28       |     |      |      |      |      |      |        |
| ธันวาคม 2550)   |     |      |      |      |      |      |        |
+----------------+-----+------+------+------+------+------+--------+
| 18. นายไกรทิพย์  | 17  | 4    | -    | -    | -    | -    | 2/2    |
| ไกรฤกษ์         | /17 | 7/51 |      |      |      |      |        |
|                |     |      |      |      |      |      |        |
| (ถึง 28 ธันวาคม  |     |      |      |      |      |      |        |
| 2550)          |     |      |      |      |      |      |        |
+----------------+-----+------+------+------+------+------+--------+
| 19. นายสุภัค     | 17  | 4    | -    | -    | -    | -    | 2/2    |
| ศิวะรักษ์         | /17 | 9/51 |      |      |      |      |        |
+----------------+-----+------+------+------+------+------+--------+

หมายเหตุ

(1) นายราจัน ราจู กานกิปาติ เป็นกรรมการที่มิได้มีถิ่นพำนักในประเทศไทย

- ในการประชุมคณะกรรมการบริหาร ครั้งที่ 3/2550, 33/2550 และ 36/2550 นายราจัน ราจู
กานกิปาติ ร่วมอยู่ในการประชุมผ่านระบบ Teleconferencing

(2) นางสาวจินเน็ท หว่อง ไค ยวน เป็นกรรมการที่มิได้มีถิ่นพำนักในประเทศไทย

- ในการประชุมคณะกรรมการสรรหาและกำหนดค่าตอบแทน ครั้งที่ 2/2550, 3/2550, 6/2550
และ 7/2550 นางสาวจินเน็ท หว่อง ไค ยวน ร่วมอยู่ในการประชุม

ผ่านระบบ Teleconferencing

9.4 การสรรหากรรมการและผู้บริหาร

9.4.1 วิธีการสรรหากรรมการ

ธนาคารกำหนดกระบวนการแต่งตั้งกรรมการธนาคารอย่างชัดเจนและโปร่งใส
โดยคณะกรรมการสรรหาและกำหนดค่าตอบแทนมีหน้าที่พิจารณาสรรหาและกลั่นกรองผู้ที่มีคุณสมบัติเหมาะสมเสนอต่อคณะกรรมการธนาคารเพื่อพิจารณา
ก่อนนำเสนอที่ประชุมผู้ถือหุ้นเพื่อเลือกตั้งให้ดำรงตำแหน่งกรรมการธนาคารต่อไป ทั้งนี้
ผู้ที่ได้รับการเสนอชื่อ นอกจากจะมีคุณสมบัติตามข้อกำหนดของธนาคารและทางการ
รวมทั้งมีคุณสมบัติส่วนตนที่เหมาะสมแล้ว จะต้องเป็นผู้ที่มีทักษะ ความรู้ ความสามารถ
และประสบการณ์ในการดำเนินธุรกิจ มีความเป็นผู้นำ
พร้อมด้วยวิสัยทัศน์และความคิดเชิงกลยุทธ์ที่จะสามารถนำธนาคารไปสู่การเติบโตที่มั่นคงและยั่งยืน
ตลอดจนสามารถอุทิศเวลาเพื่อประโยชน์สูงสุดของธนาคาร

ในกรณีตำแหน่งกรรมการธนาคารว่างลงก่อนครบวาระ
คณะกรรมการธนาคารจะเป็นผู้แต่งตั้งกรรมการที่จะมาดำรงตำแหน่งแทนโดยผ่านการพิจารณาจากคณะกรรมการสรรหาและกำหนดค่าตอบแทน
และให้อยู่ในตำแหน่งเพียงเท่าวาระที่เหลืออยู่ของกรรมการที่ตนแทน

2.  วิธีการสรรหาผู้บริหารระดับสูง

ในกระบวนการแต่งตั้งผู้บริหารระดับสูงตั้งแต่รองกรรมการผู้จัดการใหญ่ขึ้นไป
คณะกรรมการสรรหาและกำหนดค่าตอบแทนมีหน้าที่พิจารณาสรรหา
และกลั่นกรองบุคคลทั้งภายนอกและภายในธนาคารที่มีคุณสมบัติเหมาะสมที่จะดำรงตำแหน่งและเป็นไปตามที่กำหนดในข้อบังคับของธนาคาร
นำเสนอคณะกรรมการธนาคารพิจารณาให้ความเห็นชอบ
สำหรับการแต่งตั้งผู้บริหารระดับรองกรรมการผู้จัดการใหญ่ลงมา
ตามกระบวนการที่กำหนดไว้ฝ่ายจัดการจะเป็นผู้พิจารณา
สรรหาและแต่งตั้งบุคคลที่จะมาดำรงตำแหน่งตามความเหมาะสม

ในกรณีที่ตำแหน่งมีการครบกำหนดวาระชัดเจน
คณะกรรมการสรรหาและกำหนดค่าตอบแทนจะดำเนินการสรรหาเป็นการล่วงหน้าอย่างน้อย 6
เดือนก่อนครบวาระ

9.5 ค่าตอบแทนกรรมการและผู้บริหาร

ธนาคารมีนโยบายกำหนดค่าตอบแทนของกรรมการให้อยู่ในระดับที่เหมาะสมและสอดคล้องกับภาระหน้าที่และความรับผิดชอบในการบริหารธนาคารให้บรรลุเป้าหมาย
ถูกต้องตามกฎระเบียบที่เกี่ยวข้อง ตลอดจนเป็นไปตามความคาดหวังของผู้มีส่วนได้เสียกลุ่มต่างๆ
รวมทั้งอยู่ในระดับที่เทียบเคียงได้กับธนาคารพาณิชย์อื่น

นโยบายค่าตอบแทนกรรมการกำหนดไว้อย่างอย่างชัดเจนและโปร่งใส
โดยมีคณะกรรมการสรรหาและกำหนดค่าตอบแทนทำหน้าที่พิจารณาทบทวนค่าตอบแทนกรรมการ
เสนอต่อคณะกรรมการธนาคารเพื่อพิจารณาและขออนุมัติต่อที่ประชุมผู้ถือหุ้นเป็นประจำทุกปี
โดยได้กำหนดค่าตอบแทนกรรมการ ดังนี้

+---+------------------+------------------------------------------------+
| 1 | ค่าตอบแทนรายเดือน  |                                                |
| . | ประกอบด้วย        |                                                |
+---+------------------+------------------------------------------------+
|   |   1.             | -                                              |
|   |   เงินประจำตำแหน่ง | กรรมกา                                         |
|   |   (Retaining     | รที่ดำรงตำแหน่งจะได้รับเงินประจำตำแหน่งเพียงตำแหน่งเดียว |
|   |   Fee)           |                                                |
+---+------------------+------------------------------------------------+
|   |   2.             | -                                              |
|   |                  | กรร                                            |
|   |  ค่าตอบแทนกรรมการ | มการจะได้รับค่าตอบแทนกรรมการสำหรับทุกคณะที่ดำรงตำแหน่ง |
|   |   (Committee     |                                                |
|   |   Fee)           |                                                |
+---+------------------+------------------------------------------------+
| 2 | ค่าเบี้ยประชุมต่อครั้ง  | - กรรมการจะได้รับค่าเบี้ยประชุมทุกครั้งที่เข้าร่วมประชุม     |
| . | (Attendance Fee) |                                                |
+---+------------------+------------------------------------------------+

1.  ค่าตอบแทนกรรมการที่เป็นตัวเงิน

ในปี 2550 กรรมการรวม 19 คน ได้รับค่าตอบแทนในฐานะกรรมการธนาคาร
และในฐานะกรรมการในคณะกรรมการชุดย่อยอื่นๆ เป็นจำนวนรวมทั้งสิ้น 31,764,800 บาท
โดยมีรายละเอียดดังนี้

+---------------------+------------------------------------------------+
| รายชื่อกรรมการ        | รายละเอียด                                      |
+=====================+================================================+
| 1. นายสมใจนึก        | ได้รับค่าตอบแทนประธานกรรมการธนาคาร จำนวนเงิน       |
| เองตระกูล            | 4,298,600 บาท                                  |
+---------------------+------------------------------------------------+
| 2. นายจุลกร สิงหโกวินท์ | ได้รับค่าตอบแทนกรรมการธนาคาร                      |
| (ตั้งแต่ 12 กุมภาพันธ์    | และประธานกรรมการบริหาร                          |
| 2550)               |                                                |
|                     | จำนวนเงิน 5,232,000 บาท                         |
+---------------------+------------------------------------------------+
| 3. พลเอกสนธิ         | ได้รับค่าตอบแทนกรรมการธนาคาร จำนวนเงิน 606,000 บาท |
| บุญยรัตกลิน            |                                                |
| (ถึง 1 ตุลาคม 2550)   |                                                |
+---------------------+------------------------------------------------+
| 4. พลเอก อนุพงษ์      | ได้รับค่าตอบแทนกรรมการธนาคาร จำนวนเงิน 64,000 บาท  |
| เผ่าจินดา             |                                                |
|                     |                                                |
| (ตั้งแต่ 3 ธันวาคม      |                                                |
| 2550)               |                                                |
+---------------------+------------------------------------------------+
| 5. พลเอกแป้ง มาลากุล  | ได้รับค่าตอบแทนกรรมการธนาคาร กรรมการบริหาร         |
| ณ อยุธยา             | และประธานคณะกรรมการด้านประเมินผลงาน จำนวนเงิน     |
|                     | 3,300,000 บาท                                  |
| (ถึง 28 ธันวาคม 2550) |                                                |
+---------------------+------------------------------------------------+
| 6. นายวิลเล็ม         | เป็นกรรมการผู้แทน ING Bank                        |
| เฟรดเดอริค นาเจล     | N.V.ไม                                         |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Mr. Willem         |                                                |
| Frederik Nagel)     |                                                |
|                     |                                                |
| (ตั้งแต่ 28 ธันวาคม     |                                                |
| 2550)               |                                                |
+---------------------+------------------------------------------------+
| 7. นายบดี จุณณานนท์    | ได้รับค่าตอบแทนกรรมการธนาคาร                      |
|                     | และประธานกรรมการตรวจสอบ                        |
|                     |                                                |
|                     | จำนวนเงิน 2,934,000 บาท                         |
+---------------------+------------------------------------------------+
| 8. นายสมชัย สัจจพงษ์   | ได้รับค่าตอบแทนกรรมการธนาคาร กรรมการบริหาร         |
| (ตั้งแต่ 26 เมษายน     | และกรรมการบริหารความเสี่ยง จำนวนเงิน 2,431,000 บาท |
| 2550                |                                                |
|                     |                                                |
| ถึง 28 ธันวาคม 2550)  |                                                |
+---------------------+------------------------------------------------+
| 9. นายอมร อัศวานันท์   | ได้รับค่าตอบแทนกรรมการธนาคาร กรรมการบริหาร         |
|                     | กรรมการบริหารความเสี่ยง และกรรมการด้านประเมินผลงาน  |
|                     | จำนวนเงิน 3,982,200 บาท                         |
+---------------------+------------------------------------------------+
| 10. นายคัมภีร์ แก้วเจริญ | ได้รับค่าตอบแทนกรรมการธนาคาร และกรรมการตรวจสอบ    |
|                     |                                                |
|                     | จำนวนเงิน 2,144,400 บาท                         |
+---------------------+------------------------------------------------+
| 11. นายวุฒิพันธุ์ วิชัยรัตน์ | ได้รับค่าตอบแทนกรรมการธนาคาร จำนวนเงิน 1,158,000   |
|                     | บาท                                            |
| (ถึง 28 ธันวาคม 2550) |                                                |
+---------------------+------------------------------------------------+
| 12. นางจันทรา บูรณฤกษ์ | ได้รับค่าตอบแทนกรรมการธนาคาร                      |
|                     | ประธานกรรมการสรรหาและกำหนดค่าตอบแทน             |
|                     | และกรรมการบริหารความเสี่ยง จำนวนเงิน 2,552,800 บาท |
+---------------------+------------------------------------------------+
| 13. นายคริสโตเฟอร์    | ได้รับค่าตอบแทนกรรมการธนาคาร กรรมการตรวจสอบ       |
| จอห์น คิง             | กรรมการสรรหาและกำหนดค่าตอบแทน                   |
| (Mr. Christopher    | และกรรมการบริหารความเสี่ยง จำนวนเงิน 3,061,800 บาท |
| John King)          |                                                |
+---------------------+------------------------------------------------+
| 14. นายราจัน ราจู     | เป็นกรรมการผู้แทน DBS Bank Limited                |
| กานกิปาติ             | ไม                                             |
| (Mr. Rajan Raju     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| Kankipati)          |                                                |
|                     |                                                |
| (ถึง 28 ธันวาคม 2550) |                                                |
+---------------------+------------------------------------------------+
| 15. นายฟิลลิป         | เป็นกรรมการผู้แทน ING Bank                        |
| จี.เจ.อี.โอ. ดามัส     | N.V.ไม                                         |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Mr. Philippe       |                                                |
| G.J.E.O. Damas)     |                                                |
|                     |                                                |
| (ตั้งแต่ 28 ธันวาคม     |                                                |
| 2550)               |                                                |
+---------------------+------------------------------------------------+
| 16. นางสาวจินเน็ท     | เป็นกรรมการผู้แทน DBS Bank Limited                |
| หว่อง ไค ยวน         | ไม                                             |
| (Ms. Jeanette Wong  | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| Kai Yuan)           |                                                |
| (ถึง 28 ธันวาคม 2550) |                                                |
+---------------------+------------------------------------------------+
| 17. นายวอน นิเจล     | เป็นกรรมการผู้แทน ING Bank                        |
| ริกเตอร์              | N.V.ไม                                         |
|                     | ่ได้รับค่าตอบแทนที่เป็นตัวเงินตามหลักเกณฑ์ของธนาคารต้นสังกัด |
| (Mr. Vaughn Nigel   |                                                |
| Richtor)            |                                                |
|                     |                                                |
| (ตั้งแต่ 28 ธันวาคม     |                                                |
| 2550)               |                                                |
+---------------------+------------------------------------------------+
| 18. นายไกรทิพย์       | เป็นผู้บริห                                        |
| ไกรฤกษ์              | ารซึ่งไม่ได้รับค่าตอบแทนที่เป็นตัวเงินตามหลักเกณฑ์ของธนาคาร |
|                     |                                                |
| (ถึง 28 ธันวาคม 2550) |                                                |
+---------------------+------------------------------------------------+
| 19. นายสุภัค ศิวะรักษ์   | เป็นผู้บริห                                        |
|                     | ารซึ่งไม่ได้รับค่าตอบแทนที่เป็นตัวเงินตามหลักเกณฑ์ของธนาคาร |
+---------------------+------------------------------------------------+

-   ค่าตอบแทนอื่นๆ

ธนาคารได้จัดสิทธิประโยชน์อื่นและสวัสดิการที่จำเป็นให้แก่กรรมการ ซึ่งมีค่าใช้จ่ายรวมจำนวน
1,570,450 บาท

9.5.2 ค่าตอบแทนผู้บริหาร

ในรอบปีบัญชีสิ้นสุด ณ วันที่ 31 ธันวาคม 2550 ผู้บริหารจำนวน 35
คนของธนาคารได้รับค่าตอบแทนรวมเป็นจำนวนเงิน 175.12 ล้านบาท ซึ่งประกอบด้วยเงินเดือน
โบนัส และกองทุนสำรองเลี้ยงชีพ และผลตอบแทนอื่นๆ

(ผู้บริหาร หมายถึง ผู้จัดการ ผู้บริหารสี่รายแรกต่อจากผู้จัดการลงมา และผู้บริหารรายที่สี่ทุกราย
โดยไม่รวมถึงผู้จัดการฝ่ายบัญชีหรือการเงินหากตำแหน่งผู้จัดการฝ่ายไม่ได้อยู่ในระดับเดียวกันกับผู้บริหารรายที่สี่)

นอกจากนี้ ในวันที่ 1 กุมภาพันธ์ 2549
ธนาคารได้ออกและเสนอขายใบสำคัญแสดงสิทธิที่จะซื้อหุ้นสามัญของธนาคารทหารไทย
(“ใบสำคัญแสดงสิทธิ”) ให้แก่พนักงานภายใต้โครงการเสนอขายหลักทรัพย์ให้แก่พนักงาน จำนวน
68,158,000 หน่วย ในราคาเสนอขายหน่วยละ 0 บาท โดยใบสำคัญแสดงสิทธินี้มีอายุ 5 ปี
นับจากวันที่ออกและเสนอขายใบสำคัญแสดงสิทธิ ใบสำคัญแสดงสิทธิ 1 หน่วย มีสิทธิซื้อหุ้นสามัญได้
1.051 หุ้น และราคาการใช้สิทธิเท่ากับ 4.480 บาท (ตามที่ได้มีการปรับสิทธิในปี 2549)
ซึ่งผู้ถือใบสำคัญแสดงสิทธิสามารถใช้สิทธิซื้อหุ้นสามัญของธนาคารได้ภายหลังจากที่ใบสำคัญแสดงสิทธิมีอายุครบ
2 ปี โดยใช้สิทธิได้ทุกๆ 6 เดือน ในวันที่ 31 ของเดือนมกราคม และเดือนกรกฎาคม
ในแต่ละปีตลอดอายุใบสำคัญแสดงสิทธิ โดยวันใช้สิทธิครั้งแรก คือวันที่ 31 กรกฎาคม 2551
และวันใช้สิทธิครั้งสุดท้ายคือวันที่ 31 มกราคม 2554
โดยผู้บริหารของธนาคารได้รับการจัดสรรใบสำคัญแสดงสิทธิคิดเป็นร้อยละ 0.26
ของจำนวนใบสำคัญแสดงสิทธิที่ออกและเสนอขาย

9.6 ผู้บริหาร

ณ วันที่ 31 ธันวาคม 2550 ผู้บริหารของธนาคาร ประกอบด้วยผู้บริหาร จำนวน 30 คน ดังนี้

  --------------------------------------------------------------------------------
  ชื่อ-นามสกุล                      ตำแหน่ง
  ----------- ------------------ -------------------------------------------------
  1.          นายสุภัค ศิวะรักษ์      กรรมการผู้จัดการใหญ่และประธานเจ้าหน้าที่บริหาร

  2.          นายไกรทิพย์ ไกรฤกษ์   ประธานเจ้าหน้าที่บริหารด้านปฏิบัติการ

  3.          นายธเนศ ภู่ตระกูล     ประธานเจ้าหน้าที่บริหารด้านการเงิน

  4.          นายปราการ ทวิสุวรรณ  ประธานกลุ่มลูกค้ารายย่อยและลูกค้าธุรกิจ
              ^(1/)              

  5.          นายสมพล ไชยเชาวน์   ที่ปรึกษาคณะกรรมการบริหารการเปลี่ยนแปลงของธนาคาร
              ^(1/)              

  6.          นางจันทรเลขา        รองกรรมการผู้จัดการใหญ่ เจ้าหน้าที่บริหารสายงานการเงิน
              วิริยะวิทย์            

  7.          นางสาวสายพิน        ผู้ช่วยกรรมการผู้จัดการใหญ่ เจ้าหน้าที่บริหารสายงานเทคโนโลยี
              กิตติพรพิมล           

  8.          นายพีระ ชินวรรณบุตร   ผู้ช่วยกรรมการผู้จัดการใหญ่ เจ้าหน้าที่บริหารสายงานตรวจสอบ

  9.          นายเสถียร ตันธนะสฤษดิ์ ผู้ช่วยกรรมการผู้จัดการใหญ่
                                 เจ้าหน้าที่บริหารสายงานบริหารธุรกิจตลาดเงิน

  10.         นายสุรเกียรติ วงศ์วาสิน ผู้ช่วยกรรมการผู้จัดการใหญ่ เจ้าหน้าที่บริหารสายงานบริหารสินเชื่อ
              ^(2/)              

  11.         นางสาวกมลวรรณ      ผู้ช่วยกรรมการผู้จัดการใหญ่ เจ้าหน้าที่บริหารสายงานบริหารเงิน
              ศีลาภิรัติ             

  12.         นายวสันต์ จูไพจิตร     ผู้ช่วยกรรมการผู้จัดการใหญ่
                                 เจ้าหน้าที่บริหารสายงานธุรกิจสาขาภูมิภาค

  13.         นายจรัล มงคลจันทร์    ผู้ช่วยกรรมการผู้จัดการใหญ่
                                 เจ้าหน้าที่บริหารสายงานบริการส่วนกลาง

  14.         นายวิรัช เตียวเจริญ    ผู้ช่วยกรรมการผู้จัดการใหญ่
                                 เจ้าหน้าที่บริหารสายงานบริหารสินทรัพย์

  15.         นายโสภณ กล้วยไม้ ณ   ผู้ช่วยกรรมการผู้จัดการใหญ่
              อยุธยา              เจ้าหน้าที่บริหารสายงานธุรกิจสาขากรุงเทพฯ

  16.         ม.ล. อยุทธ์ ไชยันต์    ผู้ช่วยกรรมการผู้จัดการใหญ่
                                 เจ้าหน้าที่บริหารสายงานบรรษัทภิบาลและกำกับการปฏิบัติงาน

  17.         นายลือชา ศุกรเสพย์    ผู้ช่วยกรรมการผู้จัดการใหญ่ เจ้าหน้าที่บริหารสายงานธุรกิจรายย่อย

  18.         นางสาวอุทุมพร คุณากร  ผู้ช่วยกรรมการผู้จัดการใหญ่ เจ้าหน้าที่บริหารสายงานพัฒนาสินทรัพย์
              ^(3/)              

  19.         นาย เอกพล ณ สงขลา  ผู้ช่วยกรรมการผู้จัดการใหญ่ เจ้าหน้าที่บริหารสายงานกลยุทธ์องค์กร

  20.         นายศิริพงษ์ สมบัติศิริ    ผู้ช่วยกรรมการผู้จัดการใหญ่
                                 เจ้าหน้าที่บริหารสายงานธุรกิจขนาดใหญ่และวาณิชธนกิจ

  21.         นายสมศักดิ์ วรวิจักษณ์   ผู้ช่วยกรรมการผู้จัดการใหญ่ เจ้าหน้าที่บริหารสายงานกฎหมาย

  22.         นายวิชิต จันทะแจ้ง     ผู้ช่วยกรรมการผู้จัดการใหญ่ สำนักกรรมการผู้จัดการใหญ่

  23.         นางสาวธมน ถิรจิรโชติ  ผู้อำนวยการอาวุโส
                                 รักษาการแทนเจ้าหน้าที่บริหารสายงานทรัพยากรบุคคล

  24.         นายบัณฑูร โต๊ะทอง     ผู้อำนวยการ
                                 รักษาการแทนเจ้าหน้าที่บริหารสายงานบริหารความเสี่ยง

  25.         นางสาวนิศา          ผู้อำนวยการอาวุโส
              เลาหสมบูรณ์          เจ้าหน้าที่บริหารฝ่ายงบการเงินและนักลงทุนสัมพันธ์

  26.         นางสาวศุภมาศ        ผู้อำนวยการอาวุโส เจ้าหน้าที่บริหารฝ่ายการบัญชีทั่วไป
              วรนันตกุล            

  27.         นางวรลักษณ์          ผู้อำนวยการ เจ้าหน้าที่บริหารฝ่ายบัญชีบริหาร
              โชคชัยธรรม          

  28.         นายสุรินทร์ มัธยธนา    ผู้อำนวยการ
                                 เจ้าหน้าที่บริหารฝ่ายบริหารคลังข้อมูลและข้อมูลสารสนเทศ

  29.         นายชาญพิชัย ชินสำราญ  ผู้อำนวยการ
                                 เจ้าหน้าที่บริหารฝ่ายบริหารระบบและข้อมูลทางการเงิน

  30.         นางรวมพร นันทวงศ์    ผู้อำนวยการ เจ้าหน้าที่บริหารฝ่ายบริหารงบประมาณ
  --------------------------------------------------------------------------------

หมายเหตุ: ^(1/) เกษียณอายุ วันที่ 1 มกราคม 2551

^(2/) เปลี่ยนเป็นเจ้าหน้าที่บริหารสายงานสินเชื่อรายย่อย โดยมีผลในเดือนมกราคม 2551

^(3/) เปลี่ยนเป็นเจ้าหน้าที่บริหารสายงานสินเชื่อธุรกิจ โดยมีผลในเดือนมกราคม 2551

  ผู้บริหาร หมายถึง ผู้จัดการ หรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
  ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

9.7 รายงานการปฏิบัติตามหลักการกำกับดูแลกิจการที่ดี 

สถาบันการเงินโดยเฉพาะอย่างยิ่งธุรกิจ “ธนาคาร”
มีบทบาทสำคัญในการส่งเสริมการพัฒนาเศรษฐกิจและสังคมของประเทศ
ธนาคารเป็นธุรกิจที่เกี่ยวข้องโดยตรงกับประชาชนโดยทั่วไปในเรื่องของการรับฝากเงิน
รวมถึงสินเชื่อและธุรกรรมด้านการเงินอื่นๆ
การได้รับความไว้วางใจและความเชื่อถือจากสาธารณชนเป็นเรื่องสำคัญอย่างยิ่งที่จะทำให้ธุรกิจดำรงอยู่ได้
ดังนั้น ธนาคารจึงมีหน้าที่และความรับผิดชอบต่อประชาชนสูงกว่าองค์กรธุรกิจโดยทั่วไป

ธนาคารได้ให้ความสำคัญในเรื่องของการกำกับดูแลกิจการที่ดีเป็นอย่างยิ่งมาโดยตลอด
ธนาคารเชื่อมั่นว่าระบบและกระบวนการในการกำกับดูแลกิจการที่ดีรวมถึงความโปร่งใสในการดำเนินธุรกิจของธนาคารทั้งในส่วนของคณะกรรมการ
ผู้บริหาร ตลอดจนพนักงานทุกระดับ
จะนำพาธนาคารไปสู่ความสำเร็จภายใต้การแข่งขันที่รุนแรงและเกิดประโยชน์สูงสุดต่อผู้ถือหุ้น
พนักงาน ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม และผู้ที่เกี่ยวข้องอื่นๆทุกฝ่าย
นอกจากนี้
ธนาคารยังได้ดูแลให้การปฏิบัติงานของธนาคารเป็นไปอย่างมีมาตรฐานในระดับสากลและถูกต้องตามกฎหมาย
รวมถึงเป็นไปตามแนวปฏิบัติของทางการโดยเคร่งครัด

เพื่อสนับสนุนให้ธนาคารมีการบริหารจัดการด้วยความซื่อสัตย์สุจริต มีความโปร่งใส
ปฏิบัติต่อผู้มีส่วนได้เสียอย่างเท่าเทียมกัน และป้องกันมิให้เกิดความขัดแย้งของผลประโยชน์
รวมถึงรักษาชื่อเสียงที่ดีของธนาคาร
ธนาคารจึงได้กำหนดนโยบายการกำกับดูแลกิจการและดำเนินการให้ธนาคารมีระดับมาตรฐานที่สูงในการกำกับดูแลกิจการ
โดยให้ครอบคลุมครบถ้วนตามหลักเกณฑ์ของทางการที่เกี่ยวข้อง
เพื่อให้เป็นแนวทางแก่คณะกรรมการธนาคาร ผู้บริหาร
และพนักงานของธนาคารทุกระดับได้ยึดมั่นและถือปฏิบัติโดยเคร่งครัด
อันจะนำไปสู่การกำกับดูแลกิจการที่ดี

คณะกรรมการธนาคารได้อนุมัตินโยบายการกำกับดูแลกิจการของธนาคาร
ซึ่งได้จัดทำเป็นลายลักษณ์อักษรและประกาศใช้โดยมีจุดมุ่งหมายเพื่อให้บุคลากรทุกระดับตั้งแต่กรรมการธนาคาร
ฝ่ายจัดการ และพนักงานพึงยึดถือปฏิบัติอย่างเคร่งครัดและต่อเนื่อง ทั้งนี้
คณะกรรมการธนาคารได้พยายามอย่างเต็มที่ที่จะติดตามดูแลให้มีการปฏิบัติตามนโยบายที่กำหนดไว้
รวมทั้งทบทวนและปรับปรุงนโยบายให้มีความเป็นปัจจุบัน เหมาะสม
ทันต่อสถานการณ์ที่เปลี่ยนแปลงไปอย่างสม่ำเสมอ เพื่อการนำไปปฏิบัติให้เกิดประโยชน์ต่อธนาคาร
ผู้ถือหุ้นและผู้เกี่ยวข้องทุกฝ่ายอยู่ตลอดเวลา

ในปี 2550 ที่ผ่านมา
ธนาคารได้ถือปฏิบัติตามนโยบายการกำกับดูแลกิจการของธนาคารโดยเคร่งครัด
นอกจากนี้คณะกรรมการธนาคารยังได้มีการทบทวนและอนุมัติจรรยาบรรณพนักงาน (Code of
Conduct)
เพื่อให้พนักงานธนาคารทุกคนได้ยึดถือปฏิบัติตนภายใต้กรอบคุณธรรมและจริยธรรมอันดีงาม

เพื่อให้การปฏิบัติทางด้านการกำกับดูแลกิจการของธนาคารสอดคล้องกับหลักการกำกับดูแลกิจการที่ดีสำหรับบริษัทจดทะเบียนตามแนวทางของตลาดหลักทรัพย์แห่งประเทศไทย
ธนาคารจึงขอสรุปรายงานการปฏิบัติตามหลักการกำกับดูแลกิจการที่ดี ดังต่อไปนี้

9.7.1 สิทธิของผู้ถือหุ้น (Rights of Shareholders)

ธนาคารดูแลรักษาผลประโยชน์ของผู้ถือหุ้นทุกกลุ่ม ทั้งผู้ถือหุ้นรายใหญ่ รายย่อย บุคคลธรรมดา
รวมถึงสถาบันด้วยความเสมอภาคเท่าเทียมกันในการไดรับข้อมูลข่าวสารของธนาคารที่ถูกต้องทันเวลา
รวมทั้งการเข้าร่วมประชุมผู้ถือหุ้น คณะกรรมการธนาคารจัดให้มีการประชุมสามัญผู้ถือหุ้นประจำปี
โดยวาระการประชุมและเอกสารที่เกี่ยวข้องได้นำส่งให้ผู้ถือหุ้นล่วงหน้า
โดยอย่างน้อยที่สุดขั้นตอนต่างๆ
ต้องสอดคล้องกับข้อกำหนดของทางการทั้งในเรื่องระยะเวลาและความครบถ้วนของข้อมูลที่ส่งให้แก่ผู้ถือหุ้นตามที่กฎหมายกำหนดเพื่อเปิดโอกาสให้ผู้ถือหุ้นมีเวลาศึกษาข้อมูลไดอย่างละเอียด
นอกจากนี้ธนาคารยังไดอำนวยความสะดวกให้แก่ผู้ถือหุ้นที่ไม่สามารถมาร่วมประชุมได้ด้วยตนเอง
โดยธนาคารจะจัดให้มีกรรมการอิสระเพื่อให้ผู้ถือหุ้นมอบฉันทะให้กับกรรมการอิสระดังกล่าวเข้าร่วมประชุมและปฏิบัติหน้าที่แทนผู้ถือหุ้นโดยครบถ้วน

  การประชุมผู้ถือหุ้น

ธนาคารมีนโยบายจัดประชุมผู้ถือหุ้นอย่างมีประสิทธิภาพ โปร่งใส
และเป็นไปอย่างถูกต้องครบถ้วนตามข้อกำหนดและกฎเกณฑ์ทางการที่เกี่ยวข้อง
วาระการประชุมและเอกสารประกอบการประชุมได้มีการจัดส่งให้ผู้ถือหุ้นล่วงหน้าตามเวลาที่เหมาะสมโดยมีข้อมูลเพียงพอสำหรับการพิจารณาและตัดสินใจของผู้ถือหุ้นในการพิจารณาลงมติในแต่ละวาระการประชุม
ผู้ถือหุ้นสามารถใช้สิทธิได้เต็มที่
ในวันประชุมธนาคารได้จัดให้มีขั้นตอนการลงทะเบียนเข้าร่วมประชุมอย่างเหมาะสมและจัดให้มีเจ้าหน้าที่อำนวยความสะดวกให้แก่ผู้ถือหุ้นและผู้รับมอบฉันทะที่เข้าร่วมประชุม

ในปี 2550 ธนาคารได้จัดให้มีการประชุมผู้ถือหุ้นจำนวน 2 ครั้ง ประกอบด้วย

1. การประชุมสามัญผู้ถือหุ้นประจำปี 2550 เมื่อวันที่ 27 เมษายน 2550
มีผู้ถือหุ้นและผู้รับมอบฉันทะจากผู้ถือหุ้นลงทะเบียนเข้าร่วมประชุม 1,079 ราย รวม
13,086,672,110 หุ้น คิดเป็นสัดส่วนร้อยละ 70.63 ของจำนวนหุ้นที่จำหน่ายได้แล้วทั้งหมด
มีกรรมการธนาคารเข้าร่วมประชุม 10 คน

2. การประชุมวิสามัญผู้ถือหุ้นครั้งที่ 1/2550 เมื่อวันที่ 27 พฤศจิกายน 2550
มีผู้ถือหุ้นและผู้รับมอบฉันทะจากผู้ถือหุ้นลงทะเบียนเข้าร่วมประชุม 5,362 ราย รวม
13,647,591,600 หุ้น คิดเป็นสัดส่วนร้อยละ 73.65 ของจำนวนหุ้นที่จำหน่ายได้แล้วทั้งหมด
มีกรรมการธนาคารเข้าร่วมประชุม 12 คน

ในการประชุมผู้ถือหุ้น ธนาคารได้ส่งเสริมให้ผู้ถือหุ้นใช้สิทธิของตนอย่างเต็มที่ ได้แก่
สิทธิในการเข้าร่วมประชุมและออกเสียงลงคะแนน
สิทธิการเลือกตั้งกรรมการและพิจารณาค่าตอบแทนกรรมการ
สิทธิการแต่งตั้งและกำหนดค่าตอบแทนผู้สอบบัญชี
รวมถึงสิทธิในการร่วมตัดสินใจในเรื่องสำคัญของธนาคาร เป็นต้น นอกจากนี้
ธนาคารได้อำนวยความสะดวกแก่ผู้ถือหุ้นตามหลักการกำกับดูแลกิจการที่ดี ได้แก่

1. การเผยแพร่ข้อมูลประชุมผู้ถือหุ้น

ธนาคารได้มีการเผยแพร่ข้อมูลประกอบการประชุมผ่านเว็บไซด์ของธนาคารล่วงหน้าก่อนวันประชุม
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอก่อนได้รับข้อมูลในรูปแบบเอกสาร
และมีการจัดส่งเอกสารให้แก่ผู้ถือหุ้นทุกรายโดยมีรายละเอียดเกี่ยวกับวัน เวลา สถานที่ประชุม
และข้อมูลประกอบการประชุมอย่างครบถ้วน
ในหนังสือเชิญประชุมมีการนำเสนอถึงวัตถุประสงค์และเหตุผล
และความเห็นของคณะกรรมการในแต่ละวาระ
รวมทั้งรายละเอียดข้อมูลประกอบการพิจารณาในแต่ละวาระอย่างครบถ้วนและเพียงพอต่อการตัดสินใจลงคะแนนในวาระต่างๆ
โดยในแต่ละวาระมีการระบุให้ผู้ถือหุ้นทราบอย่างชัดเจนว่าเป็นเรื่องเสนอเพื่อพิจารณา
หรือเพื่อทราบ นอกจากนี้
ในหนังสือเชิญประชุมได้มีการแจ้งรายละเอียดเกี่ยวกับเอกสารหลักฐานที่จำเป็นเพื่อให้ผู้ถือหุ้นนำมาในวันประชุมผู้ถือหุ้น
พร้อมแนบหนังสือมอบฉันทะเพื่อให้ผู้ถือหุ้นมอบฉันทะให้ผู้อื่นในกรณีที่ตนเองไม่สามารถมาเข้าร่วมประชุมได้

2. การจัดการประชุมผู้ถือหุ้น

ธนาคารได้จัดการประชุมผู้ถือหุ้นให้เป็นไปอย่างโปร่งใส ชอบธรรม
และเป็นประโยชน์ต่อผู้ถือหุ้นทุกรายโดยเท่าเทียมกัน ในการประชุมสามัญผู้ถือหุ้นประจำปี 2550
ประธานกรรมการธนาคารทำหน้าที่ประธานในที่ประชุม และมีประธานคณะกรรมการชุดย่อยทุกชุด
ประกอบด้วย ประธานคณะกรรมการบริหาร ประธานคณะกรรมการบริหารความเสี่ยง
ประธานคณะกรรมการตรวจสอบ
และประธานคณะกรรมการสรรหาและกำหนดค่าตอบแทนได้เข้าร่วมประชุมด้วยเพื่อทำหน้าที่ชี้แจงและตอบข้อซักถามของผู้ถือหุ้นในประเด็นที่เกี่ยวข้อง
โดยมีกรรมการผู้จัดการใหญ่เข้าร่วมประชุมด้วย
ก่อนเริ่มการประชุมประธานได้ชี้แจงรายละเอียดวิธีการลงคะแนนและวิธีการนับคะแนนให้ผู้ถือหุ้นรับทราบอย่างชัดเจน
และธนาคารไม่มีการลิดรอนสิทธิใดๆ ของผู้ถือหุ้นในการศึกษาสารสนเทศของธนาคาร เช่น
ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
ไม่เพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
และไม่จำกัดสิทธิในการเข้าประชุมของผู้ถือหุ้นที่มาสาย เป็นต้น ในระหว่างการประชุม
ประธานได้ดำเนินการประชุมตามระเบียบวาระและสนับสนุนให้ผู้ถือหุ้นใช้สิทธิลงคะแนนเสียง
ตลอดจนเปิดโอกาสให้ผู้ถือหุ้นซักถามคณะกรรมการในทุกวาระอย่างเต็มที่
รวมทั้งให้ความสำคัญกับข้อเสนอแนะหรือข้อคิดเห็นจากผู้ถือหุ้นโดยได้มีการชี้แจงข้อซักถามที่สำคัญอย่างละเอียดชัดเจน
และรับจะนำข้อคิดเห็นที่เป็นประโยชน์ไปพิจารณาดำเนินการต่อไป
การลงคะแนนและการนับคะแนนเสียงเป็นไปอย่างเปิดเผยและโปร่งใส

ทั้งนี้ เลขานุการคณะกรรมการได้บันทึกการประชุมผู้ถือหุ้นและการลงมติในแต่ละวาระอย่างครบถ้วน
รวมทั้งได้ระบุประเด็นซักถามและข้อคิดเห็นที่สำคัญอย่างถูกต้องครบถ้วน
โดยได้นำรายงานการประชุมผู้ถือหุ้นที่จะเสนอเพื่อรับรองในการประชุมผู้ถือหุ้นในครั้งต่อไป
ส่งให้หน่วยงานทางการที่เกี่ยวข้องภายในระยะเวลาที่กำหนดและได้มีการเผยแพร่ในเว็บไซต์ของธนาคารเพื่อให้ผู้ถือหุ้นได้รับทราบด้วย

นอกจากนี้
ธนาคารยังได้อำนวยความสะดวกให้แก่ผู้ถือหุ้นที่มาประชุมผู้ถือหุ้นด้วยการจัดรถรับ-ส่งผู้ถือหุ้น ณ
จุดต่างๆ ตลอดจนการจัดเตรียมพื้นที่จอดรถอย่างเพียงพอ

ในปี 2550 ที่ผ่านมา สำนักงานคณะกรรมการกำกับหลักทรัพย์และตลาดหลักทรัพย์
ร่วมกับสมาคมส่งเสริมผู้ลงทุนไทย
และสมาคมบริษัทจดทะเบียนได้จัดโครงการประเมินคุณภาพการประชุมผู้ถือหุ้นสามัญประจำปี
(Annual General Meeting: AGM) ประจำปี 2550
เพื่อรณรงค์ให้บริษัทจดทะเบียนให้ความสำคัญถึงสิทธิของผู้ถือหุ้นทุกรายอย่างเท่าเทียมกันและเป็นไปตามหลักสากล
โดยผลการประเมิน AGM ประจำปี 2550 ธนาคารทหารไทย ได้รับผลคะแนนอยู่ในระดับ “ดีมาก”

9.7.2 การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

ธนาคารได้ให้ความสำคัญต่อผู้ถือหุ้นทุกกลุ่มอย่างเท่าเทียมกันทั้งผู้ถือหุ้นรายใหญ่ ผู้ถือหุ้นรายย่อย
นักลงทุนสถาบัน หรือผู้ถือหุ้นต่างชาติ
โดยทุกรายจะได้รับการปฏิบัติด้วยความเป็นธรรมและเท่าเทียมกัน ธนาคารได้มีการปฏิบัติต่อผู้ถือหุ้น
ดังนี้

การให้สิทธิในการเข้าร่วมประชุมผู้ถือหุ้น

ในการประชุมผู้ถือหุ้น ธนาคารได้ให้สิทธิในการเข้าร่วมประชุมแก่ผู้ถือหุ้นทุกรายอย่างเท่าเทียมกัน
ธนาคารเปิดโอกาสให้ผู้ถือหุ้นที่ไม่สามารถมาเข้าร่วมประชุมผู้ถือหุ้นได้ด้วยตนเอง
สามารถมอบฉันทะให้ผู้อื่นเข้าประชุมแทน โดยธนาคารได้จัดให้มีกรรมการอิสระ
ซึ่งไม่มีส่วนได้เสียในวาระการประชุมเป็นบุคคลที่ผู้ถือหุ้นสามารถมอบฉันทะให้เข้าประชุมและออกเสียงลงคะแนนแทน
หรือผู้ถือหุ้นจะมอบฉันทะให้บุคคลอื่นมาเข้าประชุมและออกเสียงลงคะแนนแทนด้วยก็ได้เช่นกัน

การให้สิทธิในการลงคะแนนเสียง

ในการประชุมผู้ถือหุ้น
ธนาคารได้ให้สิทธิในการออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่โดยหนึ่งหุ้นมีสิทธิเท่ากับหนึ่งเสียง
การออกเสียงลงคะแนนเป็นไปอย่างรวดเร็ว และการนับคะแนนเสียงเป็นไปอย่างเปิดเผยถูกต้อง
โดยธนาคารจะนับ 1 หุ้นเป็น 1 เสียง และถือเสียงข้างมากเป็นมติ
ยกเว้นมติพิเศษบางกรณีที่กฎหมายกำหนดให้ถือคะแนนเสียงไม่น้อยกว่าสามในสี่ของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียงลงคะแนน
ในการลงคะแนนเสียง ธนาคารกำหนดให้ผู้ถือหุ้นใช้บัตรลงคะแนนเฉพาะกรณีที่ผู้ถือหุ้นไม่เห็นด้วย
และงดออกเสียง นอกจากนี้
ในระหว่างการประชุมธนาคารได้แจ้งผลการออกเสียงให้ผู้ถือหุ้นทราบในแต่ละวาระโดยแบ่งผลการออกเสียงเป็นจำนวนเสียงที่เห็นด้วย
ไม่เห็นด้วย งดออกเสียง และจำนวนบัตรเสีย
รวมถึงธนาคารได้มีการบันทึกมติที่ประชุมตามผลของการออกเสียงในแต่ละวาระไว้เป็นลายลักษณ์อักษร
และเก็บบัตรลงคะแนนทุกใบเพื่อให้สามารถตรวจสอบได้

สิทธิในการเลือกตั้งกรรมการเป็นรายบุคคล

ในการประชุมผู้ถือหุ้น ธนาคารได้มีวาระการพิจารณาเลือกตั้งกรรมการธนาคาร
โดยธนาคารเปิดโอกาสให้ผู้ถือหุ้นสามารถลงคะแนนเลือกตั้งกรรมการได้ทีละคน
ซึ่งเป็นการปฏิบัติตามหลักการกำกับดูแลกิจการที่ดีที่ผู้ถือหุ้นมีสิทธิที่จะเลือกบุคคลที่เห็นว่ามีคุณสมบัติเหมาะสมเข้ามาทำหน้าที่กรรมการเพื่อดูแลรักษาผลประโยชน์ของตนเอง
ซึ่งทำให้เกิดความหลากหลายและเป็นตัวแทนของผู้ถือหุ้นอย่างแท้จริง นอกจากนี้
ธนาคารยังได้มีวาระการนำเสนอค่าตอบแทนกรรมการเพื่อให้ผู้ถือหุ้นพิจารณาอนุมัติเป็นประจำทุกปีด้วย

การดูแลความขัดแย้งของผลประโยชน์

ธนาคารได้ให้ความสำคัญเป็นอย่างมากในการจัดการด้านความขัดแย้งของผลประโยชน์ทั้งของธนาคารและบริษัทในเครืออย่างรอบคอบโปร่งใสและเป็นธรรม
รวมทั้งการเปิดเผยข้อมูลรายการต่างๆ อย่างครบถ้วนสมบูรณ์และทันเวลา
ตลอดจนดูแลส่งเสริมให้คณะกรรมการ ผู้บริหาร
และพนักงานทุกระดับให้ความสำคัญและไม่ปฏิบัติผิดกฎเกณฑ์ของทางการที่เกี่ยวกับความขัดแย้งของผลประโยชน์

การพิจารณารายการที่อาจมีความขัดแย้งของผลประโยชน์ หรือรายการที่เกี่ยวโยงกัน
หรือรายการระหว่างกันนั้น
ได้กำหนดให้มีการดำเนินการให้สอดคล้องกับกฎเกณฑ์ทางการและมาตรฐานสากล
โดยธนาคารเน้นให้การทำรายการลักษณะดังกล่าวเป็นไปตามหลักเกณฑ์การดำเนินธุรกิจปกติของธนาคาร
ซึ่งจะพิจารณารายการเหล่านี้เสมือนเป็นการทำรายการที่กระทำกับบุคคลภายนอก
โดยผู้มีส่วนได้เสียในรายการใดจะไม่เกี่ยวข้องในกระบวนการอนุมัติรายการดังกล่าว
และธนาคารจะเปิดเผยข้อมูลเพื่อความโปร่งใสตามหลักการกำกับดูแลกิจการที่ดี

ธนาคารถือปฏิบัติอย่างจริงจังในการที่จะมิให้ธนาคารและ/หรือพนักงานนำข้อมูลหรือความลับของลูกค้าไปใช้ในการทำธุรกิจแข่งขันกับลูกค้าของธนาคาร
และธนาคารไม่สนับสนุนให้พนักงานกระทำการใดที่อาจก่อให้เกิดความขัดแย้งของผลประโยชน์
รวมถึงการหาประโยชน์จากอำนาจหน้าที่ในทางมิชอบ

นอกจากนี้ ในเรื่องการดูแลการใช้ข้อมูลภายใน ธนาคารได้กำหนดให้กรรมการ ผู้บริหาร
และเจ้าหน้าที่ที่เกี่ยวข้องปฏิบัติตามกฎเกณฑ์ที่ทางการกำหนดโดยครบถ้วนเกี่ยวกับการซื้อขายหลักทรัพย์
และเปิดเผยข้อมูลการถือหลักทรัพย์ รวมถึงรับทราบถึงข้อห้าม
และบทลงโทษในการใช้ข้อมูลภายในธนาคารเพื่อแสวงหาผลประโยชน์ให้ตนเองหรือผู้อื่น
และการนำข้อมูลไปเปิดเผยต่อสาธารณะชนก่อนเวลาอันควร

9.7.3 บทบาทของผู้มีส่วนได้เสีย (Role of Stakeholders)

ธนาคารให้ความสำคัญในการปฏิบัติต่อผู้มีส่วนไดเสียทุกกลุม ซึ่งประกอบด้วย ผู้ถือหุ้น พนักงาน
ลูกค้า คู่ค้าและเจ้าหนี้ ผู้ลงทุน หน่วยงานราชการ สังคม และผู้ที่เกี่ยวข้องอื่นๆ
ทุกฝ่ายอย่างเท่าเทียมกัน
ธนาคารจัดให้มีระบบการรับเรื่องร้องเรียนจากลูกค้าและดำเนินการแก้ไขปัญหาด้วยความยุติธรรมอย่างระมัดระวัง
ธนาคารมีการเก็บรักษาข้อมูลของลูกค้าไว้เป็นความลับและปฏิบัติตามเงื่อนไขสัญญาที่ให้ไวกับคู่ค้าอย่างเคร่งครัด
ธนาคารดำเนินธุรกิจด้วยหลักการแข่งขันที่เป็นธรรมและมีจริยธรรม
ปฏิบัติต่อพนักงานอย่างยุติธรรมและเสมอภาค
โดยมีการเน้นด้านการฝึกอบรมเพื่อเพิ่มความรู้และประสิทธิภาพในการทำงานให้แก่พนักงานและมีการกำหนดผลตอบแทนที่เป็นธรรม
รวมทั้งเสริมสร้างวัฒนธรรมการกำกับดูแลกิจการที่ดีขึ้นในองค์กร

เพื่อให้ผู้มีส่วนได้เสียทุกกลุ่มต่างได้รับสิทธิอย่างเต็มที่ เป็นธรรมและเหมาะสม
ธนาคารได้ถือปฏิบัติดังต่อไปนี้

  ผู้ถือหุ้น

ธนาคารมีเป้าหมายที่จะดำเนินธุรกิจให้มีผลประกอบการที่ดียิ่งขึ้น
และให้มีการเติบโตของผลตอบแทนที่ต่อเนื่องอันเป็นการเพิ่มมูลค่าของธนาคารแก่ผู้ถือหุ้นให้สูงขึ้น
ทั้งในรูปการเพิ่มมูลค่าหุ้นและการจ่ายเงินปันผลที่จูงใจ รวมทั้งมีการเปิดเผยข้อมูลตามมาตรฐาน
และข้อกำหนดของทางการอย่างครบถ้วนโปร่งใส

  พนักงาน

ธนาคารมุ่งมั่นที่จะให้การพัฒนาอบรมความรู้ความสามารถให้แก่พนักงานในการปฏิบัติงานเพื่อให้เกิดประโยชน์สูงสุดต่อธนาคาร
นอกจากนี้ ธนาคารยังได้เล็งเห็นถึงการสร้างให้มีบรรยากาศและวัฒนธรรมองค์กร
รวมถึงจัดให้พนักงานมีโอกาสก้าวหน้าในหน้าที่การงานโดยได้รับผลตอบแทนที่ดีและเหมาะสมอันจะก่อให้เกิดความร่วมแรงร่วมใจในการปฏิบัติงาน
(รายละเอียด “การพัฒนาทรัพยากรบุคคลของธนาคาร ในปี 2550” ปรากฏอยู่ในหน้า 114-116)

  ลูกค้า

ธนาคารมุ่งมั่นในการที่จะให้ลูกค้าของธนาคารได้รับบริการและผลิตภัณฑ์ที่มีความหลากหลาย
สามารถรองรับความต้องการของลูกค้าแต่ละรายได้เป็นอย่างดี

  คู่ค้าและเจ้าหนี้

ธนาคารได้ปฏิบัติตามเงื่อนไขสัญญาที่ตกลงกันอย่างเคร่งครัด
โดยให้ความสำคัญในการทำธุรกิจกันในระยะยาวและยั่งยืนในลักษณะการเป็นพันธมิตรทางธุรกิจที่ดีต่อกัน

  ผู้ลงทุน

ธนาคารจะได้จัดให้มีการเปิดเผยข้อมูลที่ถูกต้องครบถ้วน
ตามเวลาที่เหมาะสมและเพียงพอต่อการตัดสินใจของผู้ลงทุน

  หน่วยงานราชการ

ธนาคารมุ่งมั่นดำเนินธุรกิจโดยปฏิบัติตามกฎหมาย
และ/หรือข้อกำหนดของหน่วยงานราชการที่เกี่ยวข้องอย่างเคร่งครัด

  สังคม

ธนาคารมีความตั้งใจจริงและตระหนักถึงความรับผิดชอบต่อสังคม โดยจะเข้าไปมีส่วนร่วมสนับสนุน
ช่วยเหลือในกิจกรรมต่าง ๆ เพื่อส่งเสริมคุณภาพของสังคมในด้านต่าง ๆ
รวมทั้งมีการติดตามผลเพื่อปรับปรุงให้เหมาะสมต่อไป ทั้งนี้ ในปี 2550
ธนาคารได้ให้การสนับสนุนกิจกรรมด้านสังคมและสิ่งแวดล้อมต่างๆ อาทิ
โครงการอบรมนักลงทุนรุ่นเยาว์ โครงการเสริมสร้างผู้ประกอบการใหม่
โครงการประกวดวงโยธวาทิต โครงการมอบทุนการศึกษาบุตรข้าราชการทหาร
โครงการมอบทุนการศึกษาระดับปริญญาตรี โครงการถวายผ้าพระกฐินพระราชทาน
โครงการธนาคารทหารไทยร่วมใจต้านภัยหนาว เป็นต้น (รายละเอียด
“กิจกรรมด้านสังคมของธนาคาร ในปี 2550” ปรากฏอยู่ในหน้า 117-119)

9.7.4 การเปิดเผยข้อมูลและความโปร่งใส (Disclosure and Transparency)

ธนาคารมีการเปิดเผยข้อมูลอย่างโปร่งใส และเพียงพอต่อผู้ลงทุนในการตัดสินใจลงทุน
โดยคณะกรรมการธนาคารมีหน้าที่จัดทำรายงานอธิบายถึงผลการดำเนินงานของธนาคารและเหตุการณ์สำคัญในรอบปีเพื่อให้ผู้ถือหุ้นได้รับทราบ
ตลอดจนรับรองความถูกต้องครบถ้วนของรายงานทางการเงินต่อผู้ถือหุ้นตามมาตรฐานการบัญชีที่รับรองโดยทั่วไป
และได้มีการเปิดเผยรายละเอียดในรายงานประจำปี
รวมถึงธนาคารยังได้จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปีด้วย

นอกจากการเปิดเผยรายงานทางการเงินและสารสนเทศอื่นๆ ตามที่กฎหมายกำหนดแล้ว
ธนาคารยังได้ให้ความสำคัญในเรื่องการเปิดเผยข้อมูลข่าวสารของธนาคาร
โดยธนาคารได้จัดตั้งฝ่ายงบการเงินและนักลงทุนสัมพันธ์ (Financial Reporting and
Investor Relations Department) ขึ้น เป็นฝ่ายงานหนึ่งอยู่ในสังกัดสายงานการเงิน
มีนโยบายและเป้าหมายที่จะมุ่งเน้นการเปิดเผยสารสนเทศ
ทั้งข้อมูลทางการเงินและข้อมูลทั่วไปของธนาคารให้แก่ ผู้ถือหุ้น ผู้ลงทุน
นักวิเคราะห์หลักทรัพย์และบริษัทจัดอันดับความน่าเชื่อถือ ทั้งชาวไทยและชาวต่างชาติ
ให้เป็นไปอย่างถูกต้อง ครบถ้วน โปร่งใส และทันการณ์ เป็นไปตามกฎหมายและระเบียบต่างๆ
ที่เกี่ยวข้อง เพื่อเป็นประโยชน์ต่อการตัดสินใจลงทุน ช่วยสร้างความเชื่อมั่น ภาพลักษณ์ที่ดี
และความน่าเชื่อถือของธนาคารทหารไทยให้เกิดกับนักลงทุนและผู้ที่เกี่ยวข้อง

ในปี 2550 ธนาคารได้พบและให้ข้อมูลต่อผู้เกี่ยวข้องในโอกาสสำคัญต่างๆ ดังนี้

+-----------------------------------------+--------+---------+--------+
| รูปแบบการเข้าพบ                           | จำ     | จำ      | จ      |
|                                         | นวนครั้ง | นวนบริษัท | ำนวนคน |
+-----------------------------------------+--------+---------+--------+
| การเข้าพบสัมภาษณ์ตัวต่อตัว (One-on-one        | 66     | 82      | 147    |
| Meeting)                                |        |         |        |
+-----------------------------------------+--------+---------+--------+
| การประชุมทางโทรศัพท์ (Teleconference Call) | 36     | 47      | 63     |
+-----------------------------------------+--------+---------+--------+
| การประชุมนักลงทุนและนักวิเคราะห์ (Investor    | 2      | 69      | 97     |
| and Analyst Conference)                 |        |         |        |
+-----------------------------------------+--------+---------+--------+
| รวม                                     | 104    | 198     | 307    |
+-----------------------------------------+--------+---------+--------+

นอกจากนี้ ธนาคารได้มีการเผยแพร่ข้อมูลข่าวสารของธนาคาร ผ่านช่องทางต่างๆ ดังต่อไปนี้

  1. ตลาดหลักทรัพย์แห่งประเทศไทย

  2. สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

  3. กระทรวงพาณิชย์

  4. หนังสือพิมพ์ /นิตยสาร

  5. โทรทัศน์

  6. สื่ออิเล็กทรอนิกส์ ได้แก่ เว็บไซต์ธนาคารทหารไทย

  7. การจัดประชุมและแถลงข่าวประชาสัมพันธ์ธนาคารทหารไทย (News Release)

  8. การจัดส่งหนังสือข่าวแก่ผู้ถือหุ้นทางไปรษณีย์

  9. บริการให้สอบถามข้อมูลทางอีเมล์ และบริการให้สอบถามข้อมูลทางโทรศัพท์

ติดต่อนักลงทุนสัมพันธ์

  งานนักลงทุนสัมพันธ์ ฝ่ายงบการเงินและนักลงทุนสัมพันธ์ สายงานการเงิน

  ชั้น 24 สำนักงานใหญ่ ธนาคารทหารไทย จำกัด (มหาชน)

  โทรศัพท์ 02-299-2926-7 หรือ 02-299-1178

  โทรสาร 0-2273-7640

  Email address : ir@tmbbank.com

  Website: http://www.tmbbank.com

ติดต่องานทะเบียนและบริการผู้ถือหุ้น

  โทรศัพท์ 0-2299-1391 หรือ 0-2299-1406

  โทรสาร 0-2299-2758

9.7.5 ความรับผิดชอบของคณะกรรมการ (Responsibilities of the Board)

คณะกรรมการธนาคารประกอบด้วย กรรมการอิสระ กรรมการที่เป็นผู้บริหาร
และกรรมการที่ไม่เป็นผู้บริหาร
ซึ่งเป็นองค์ประกอบที่หลากหลายโดยมีสัดส่วนที่เหมาะสมทั้งในด้านความเป็นอิสระในการออกความคิดเห็นและการถ่วงดุลอำนาจการบริหารจัดการ
รวมทั้งกรรมการของธนาคารเป็นผู้ทรงคุณวุฒิที่มีความรู้ ความเชี่ยวชาญ
ทักษะและประสบการณ์จากสาขาวิชาชีพต่างๆ ซึ่งกรรมการแต่ละท่านได้นำความรู้ ความเชี่ยวชาญ
และประสบการณ์ต่างๆ มาใช้ในการประชุมกรรมการ
รวมทั้งได้ให้ความสำคัญและให้เวลาต่อธุรกิจของธนาคารเป็นอย่างมาก
โดยเฉพาะอย่างยิ่งการให้เวลาแก่การประชุมคณะกรรมการธนาคารและกรรมการชุดต่างๆ
อย่างเต็มที่
เพื่อให้การดำเนินธุรกิจของธนาคารเป็นไปอย่างมีประสิทธิภาพและก่อให้เกิดประโยชน์สูงสุดแก่ธนาคาร

คณะกรรมการธนาคารมีบทบาทที่สำคัญในการกำหนดวิสัยทัศน์และพันธกิจของธนาคาร
รวมทั้งการกำหนดนโยบาย
เป้าหมายและทิศทางการดำเนินงานทั้งในระยะสั้นและระยะยาวสอดคล้องกับสภาวะเศรษฐกิจและการแข่งขัน
โดยนโยบายต่างๆ
ที่กำหนดนั้นสามารถปฏิบัติได้จริงมีความคล่องตัวและปรับเปลี่ยนได้ตามสถานการณ์ภายใต้ธุรกิจการเงินที่มีความซับซ้อนและเปลี่ยนแปลงอย่างรวดเร็ว
รวมถึงมีแนวทางการวัดผลการปฏิบัติงานที่ชัดเจน นอกจากนี้
คณะกรรมการยังทำหน้าที่ติดตามให้ฝ่ายจัดการดำเนินงานตามนโยบายและแผนงานตามเป้าหมายอย่างมีประสิทธิภาพและประสิทธิผลด้วยความโปร่งใส
รวมถึงการติดตามเพื่อให้มั่นใจว่าการบริหารความเสี่ยงอยู่ในระดับที่เหมาะสม
โดยมีระบบการตรวจสอบและควบคุมภายในที่ดี ซึ่งอยู่ภายใต้กรอบของกฎหมายและกฎเกณฑ์ต่างๆ
ของทางการ

นอกจากนี้ คณะกรรมการยังมีบทบาทที่สำคัญในการสรรหา ส่งเสริม
และเสริมสร้างบุคลากรของธนาคารให้มีความรู้ความสามารถสูงพร้อมด้วยความมีจริยธรรมในการปฏิบัติงาน
และให้ได้รับผลตอบแทนที่เหมาะสมเพื่อรองรับการแข่งขันในตลาดการเงินและการขยายตัวของธนาคาร
ทั้งนี้ เพื่อผลประโยชน์สูงสุดของธนาคาร ผู้ถือหุ้น และผู้มีส่วนได้เสียทุกกลุ่ม

โครงสร้างคณะกรรมการธนาคาร

ณ วันที่ 31 ธันวาคม 2550 คณะกรรมการของธนาคารมีจำนวน 12 คน (ตามมติที่ประชุมผู้ถือหุ้น)
ประกอบด้วย

กรรมการที่เป็นผู้บริหาร 1 คน

กรรมการที่ไม่เป็นผู้บริหาร 7 คน

กรรมการอิสระ 4 คน

ธนาคารได้กำหนดโครงสร้างของกรรมการธนาคาร พร้อมด้วยขอบเขตหน้าที่ความรับผิดชอบที่ชัดเจน
โปร่งใส ไม่ทำให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีข้อจำกัด
และเพื่อให้มีการถ่วงดุลอำนาจที่เหมาะสม
โครงสร้างคณะกรรมการจึงประกอบด้วยกรรมการตามจำนวนที่ทางการกำหนดไม่น้อยกว่า 9 คน
และกรรมการจำนวน 1 ใน 3 ของจำนวนกรรมการทั้งหมด หรืออย่างน้อย 3
คนแล้วแต่จำนวนใดจะสูงกว่าจะเป็นกรรมการอิสระซึ่งมีคุณสมบัติครบถ้วนถูกต้องตามกฎหมายหรือข้อบังคับที่เกี่ยวข้อง
โดยธนาคารได้กำหนดนิยามคุณสมบัติกรรมการอิสระที่เข้มงวดกว่าที่สำนักงาน ก.ล.ต. กำหนด
(รายละเอียด “นิยามกรรมการอิสระ” ปรากฏอยู่ในหน้า 85-86) ทั้งนี้
กรรมการอิสระสามารถแสดงความเห็นได้โดยอิสระเป็นกลางเพื่อก่อประโยชน์สูงสุดต่อธนาคารและป้องกันมิให้เกิดความขัดแย้งของผลประโยชน์

นอกจากนี้
ธนาคารได้กำหนดให้บุคคลที่ดำรงตำแหน่งประธานกรรมการไม่เป็นบุคคลเดียวกับกรรมการผู้จัดการใหญ่
เพื่อเป็นการแบ่งแยกหน้าที่ออกจากกันอย่างชัดเจนในการกำหนดนโยบายการกำกับดูแล
และการบริหารงานประจำ รวมทั้งได้กำหนดนิยามของกรรมการที่เป็นผู้บริหาร (Executive
Directors) ได้แก่ กรรมการที่มีส่วนร่วมในการบริหารงานให้แก่ธนาคารเต็มเวลา
และรับผลตอบแทนจากธนาคารเป็นประจำทุกเดือนในรูปของเงินเดือนหรือผลตอบแทนอื่นที่เปรียบเสมือนเงินเดือน
จำนวนไม่เกิน 1 ใน 3 ของจำนวนกรรมการทั้งคณะตามหลักเกณฑ์ของธนาคารแห่งประเทศไทย
ส่วนกรรมการที่ไม่เป็นผู้บริหาร (Non Executive Directors) ได้แก่
กรรมการที่มีคุณสมบัติไม่เข้าเกณฑ์เป็นกรรมการที่เป็นผู้บริหารและกรรมการอิสระ ทั้งนี้
ประธานกรรมการไม่มีความสัมพันธ์ใดๆ กับฝ่ายจัดการ

เพื่อเป็นการแบ่งเบาภาระของคณะกรรมการในการตรวจสอบหรือพิจารณาศึกษาเรื่องต่างๆ
ที่สำคัญต่อธนาคารในรายละเอียด คณะกรรมการธนาคารจึงมีการแต่งตั้งคณะกรรมการชุดต่างๆ
ทำหน้าที่ช่วยกำกับดูแลการดำเนินงานของธนาคารในด้านต่างๆ
ให้มีความโปร่งใสและเป็นไปอย่างมีประสิทธิภาพ คณะกรรมการชุดต่างๆ
มีอำนาจในการตัดสินใจแทนคณะกรรมการ ทั้งนี้ ขึ้นอยู่กับอำนาจ หน้าที่
และความรับผิดชอบของคณะกรรมการแต่ละชุดที่ได้รับมอบหมาย คณะกรรมการชุดต่างๆ
ของธนาคารประกอบด้วย คณะกรรมการบริหาร คณะกรรมการตรวจสอบ
คณะกรรมการบริหารความเสี่ยง คณะกรรมการสรรหาและกำหนดค่าตอบแทน และอื่นๆ
ตามความจำเป็น คณะกรรมการธนาคารได้คัดเลือกกรรมการแต่ละชุดโดยพิจารณาถึงคุณวุฒิ ทักษะ
และประสบการณ์ที่เหมาะสมในแต่ละด้าน
มีการกำหนดขอบเขตหน้าที่อย่างชัดเจนและมีการประชุมอย่างสม่ำเสมอ
โดยการประชุมแต่ละครั้งกรรมการได้ให้เวลาอย่างเต็มที่เพื่อติดตามการดำเนินงานของธนาคารในแต่ละด้านให้เป็นไปตามแผนงานพร้อมกับมีรายงานให้คณะกรรมการธนาคารเพื่อรับทราบอย่างสม่ำเสมอ
(รายละเอียด “บทบาทหน้าที่คณะกรรมการชุดต่างๆ” ปรากฏอยู่ในหน้า 81-91)

การประชุมคณะกรรมการ

คณะกรรมการธนาคารมีการประชุมอย่างสม่ำเสมอเป็นประจำทุกเดือน
โดยมีการกำหนดวันประชุมล่วงหน้าเพื่อให้กรรมการสามารถจัดเวลาเข้าร่วมประชุมได้ทุกครั้ง
นอกจากการประชุมตามปกติแล้วอาจจัดให้มีการประชุมวาระพิเศษขึ้นตามความจำเป็น
วาระการประชุมกำหนดโดยกรรมการผู้จัดการใหญ่ และอนุมัติโดยประธานกรรมการ
เอกสารประกอบการประชุมจะจัดส่งให้กรรมการล่วงหน้าเพื่อให้กรรมการได้มีเวลาพิจารณาข้อมูลประกอบการตัดสินใจ
โดยกรรมการแต่ละท่านสามารถนำเสนอวาระเข้าประชุมได้
และใช้เวลาอย่างเต็มที่ในการพิจารณาเรื่องต่างๆ
รวมถึงกรรมการแต่ละท่านสามารถแสดงความคิดเห็นได้อย่างเต็มที่และเป็นอิสระ
กรรมการที่มีส่วนได้เสียในวาระใดจะไม่เข้าร่วมประชุมและไม่ใช้สิทธิออกเสียงลงคะแนนในวาระนั้น
ทั้งนี้ เพื่อความเป็นอิสระในการพิจารณาเรื่องต่างๆ
ประธานกรรมการเป็นผู้ประมวลข้อคิดเห็นและสรุปผลการพิจารณาของที่ประชุม
โดยมีเลขานุการคณะกรรมการเป็นผู้รับผิดชอบในการจัดทำรายงานการประชุมเป็นลายลักษณ์อักษรและจัดเก็บไว้อย่างเป็นระเบียบเพื่อการตรวจสอบได้
(รายละเอียด “การประชุมกรรมการ และจำนวนครั้งของการเข้าประชุมของกรรมการ ในปี
2550” ปรากฏอยู่ในหน้า 95-96)

ค่าตอบแทนกรรมการและผู้บริหาร

ธนาคารมีนโยบายในการกำหนดค่าตอบแทนกรรมการและผู้บริหารที่เหมาะสม มีความโปร่งใส
และเพียงพอในการจูงใจและดำรงไว้ซึ่งกรรมการและผู้บริหารที่มีความสามารถโดยค่าตอบแทนดังกล่าวพิจารณาจากประสบการณ์
ความชำนาญ ความรู้ความสามารถ
ความตั้งใจและความทุ่มเทในการปฏิบัติงานประกอบกับผลงานหรือคุณประโยชน์ที่กรรมการหรือผู้บริหารรายนั้นทำให้แก่ธนาคาร
นอกจากนี้
ค่าตอบแทนกรรมการและผู้บริหารสามารถเทียบเคียงได้อย่างเหมาะสมกับอัตราทั่วไปขององค์กรอื่นที่อยู่ในธุรกิจเดียวกัน
แนวปฏิบัติเกี่ยวกับค่าตอบแทนกรรมการจะได้รับการอนุมัติจากผู้ถือหุ้นและมีการเปิดเผยค่าตอบแทนกรรมการไว้ในรายงานประจำปีตามที่ทางการกำหนด
โดยหลักเกณฑ์การกำหนดค่าตอบแทนกรรมการและผู้บริหารเป็นดังต่อไปนี้

1. ค่าตอบแทนสำหรับการเป็นกรรมการในคณะกรรมการธนาคาร
และคณะกรรมการชุดย่อยที่คณะกรรมการธนาคารแต่งตั้งขึ้นเพื่อให้มีหน้าที่และความรับผิดชอบในการควบคุมติดตามการดำเนินงานของธนาคารให้เป็นไปตามนโยบายที่กำหนด
อันได้แก่ คณะกรรมการบริหาร คณะกรรมการตรวจสอบ คณะกรรมการบริหารความเสี่ยง
และคณะกรรมการสรรหาและกำหนดค่าตอบแทน กำหนดไว้ดังนี้

1.1 กรรมการที่เป็นบุคคลภายนอก ได้รับค่าตอบแทน ซึ่งประกอบด้วย เงินประจำตำแหน่ง
(Retaining Fee) ค่าตอบแทนกรรมการ (Committee Fee) และค่าเบี้ยประชุมต่อครั้ง
(Attendance Fee)

1.2 กรรมการที่เป็นพนักงานธนาคาร ไม่ได้รับค่าตอบแทน

2. ค่าตอบแทนผู้บริหาร ขึ้นอยู่กับผลการดำเนินงานของธนาคาร
และผลการปฏิบัติงานของแต่ละบุคคล

  (รายละเอียด “ค่าตอบแทนกรรมการและผู้บริหาร ในปี 2550” ปรากฏอยู่ในหน้า 97-99)

  การควบคุมและการตรวจสอบภายใน

ธนาคารให้ความสำคัญต่อระบบการควบคุมภายในทั้งในระดับบริหารและระดับปฏิบัติงาน
เพื่อให้มั่นใจว่าผลประโยชน์ของลูกค้าและธนาคารได้รับการดูแลอย่างเหมาะสม
ธนาคารได้มีการประเมินความเพียงพอของระบบการควบคุมภายในธนาคารอย่างสม่ำเสมอ
โดยคณะกรรมการธนาคารได้มอบหมายหน้าที่ให้คณะกรรมการตรวจสอบทำหน้าที่ในการสอบทานให้ธนาคารมีระบบการควบคุมภายในและการตรวจสอบภายในที่เหมาะสม
มีการปฏิบัติงานตามนโยบาย กฎระเบียบของธนาคาร และระเบียบข้อบังคับทางกฎหมายที่เกี่ยวข้อง

นอกจากนี้ ธนาคารยังมีสายงานตรวจสอบเป็นผู้รับผิดชอบในการพิจารณา
และประเมินความเพียงพอของระบบการควบคุมภายใน
พร้อมทั้งเสนอรายละเอียดต่อคณะกรรมการตรวจสอบด้วย

จริยธรรมธุรกิจและจรรยาบรรณ

ธนาคารมุ่งมั่นที่จะดำเนินธุรกิจด้วยความซื่อสัตย์สุจริตและมีจริยธรรม
ซึ่งนอกเหนือจากการที่มีนโยบายการกำกับดูแลกิจการของธนาคารแล้ว ในปี 2550
คณะกรรมการได้มีการทบทวนและอนุมัติจรรยาบรรณพนักงาน (Code of Conduct) ฉบับใหม่ขึ้น
เพื่อให้พนักงานทุกระดับยึดถือปฏิบัติอย่างเคร่งครัดและต่อเนื่อง นอกจากนี้
ธนาคารได้ยึดหลักการดำเนินธุรกิจอย่างตรงไปตรงมาอยู่บนพื้นฐานของการปฏิบัติตามกฎหมาย
ระเบียบ ข้อบังคับ และมาตรฐานของทางการและของธนาคารเอง เพื่อประโยชน์สูงสุดแก่ลูกค้า
ผู้ถือหุ้น และผู้มีส่วนได้เสียกลุ่มต่างๆ โดยเนื้อหาหลักๆ ในจรรยาบรรณได้ครอบคลุมถึงเรื่องต่างๆ
อาทิ ความซื่อสัตย์ การรักษาความลับ ความขัดแย้งของผลประโยชน์
การใช้ตำแหน่งหน้าที่ในทางมิชอบ การประพฤติตนไม่เหมาะสม เป็นต้น

การกำกับดูแลการซื้อขายหลักทรัพย์ที่ออกโดยธนาคารของกรรมการและผู้บริหาร

ธนาคารได้กำหนดแนวปฏิบัติในเรื่องการซื้อขายหลักทรัพย์ของกรรมการและผู้บริหารให้สอดคล้องกับข้อกำหนดของทางการ
โดยกรรมการและผู้บริหารที่ดำรงตำแหน่งระดับผู้ช่วยกรรมการผู้จัดการใหญ่ขึ้นไป
และผู้ดำรงตำแหน่งระดับผู้บริหารฝ่ายหรือเทียบเท่าในสายงานการเงิน
มีหน้าที่เปิดเผยข้อมูลและรายงานการถือหลักทรัพย์ที่ออกโดยธนาคารทั้งของตนเอง คู่สมรส
และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รวมถึงรายงานการเปลี่ยนแปลงการถือหลักทรัพย์ดังกล่าวทุกครั้งเมื่อมีการซื้อ ขาย โอน
หรือรับโอนหลักทรัพย์นั้น ตามแบบรายงานและภายในระยะเวลาที่สำนักงาน ก.ล.ต. กำหนด

การพัฒนากรรมการ

ธนาคารมีนโยบายในการส่งเสริมให้กรรมการเข้ารับการอบรมในหลักสูตรต่างๆ
เพื่อเป็นการเพิ่มพูนความรู้ในด้านต่างๆ ที่เกี่ยวข้องกับบทบาทหน้าที่ของการเป็นกรรมการ ได้แก่
หลักสูตรการเป็นกรรมการบริษัทของสมาคมส่งเสริมสถาบันกรรมการบริษัทไทย (IOD) เช่น
หลักสูตร Directors Certification Program (DCP) และหลักสูตร Directors
Accreditation Program (DAP) เป็นต้น
ซึ่งช่วยให้กรรมการได้เข้าใจถึงบทบาทหน้าที่และความรับผิดชอบของกรรมการตามแนวทางการกำกับดูแลกิจการที่ดีให้ดียิ่งขึ้น

นอกจากนี้ สำหรับกรรมการที่ได้รับการแต่งตั้งใหม่
ธนาคารยังได้จัดเตรียมเอกสารคู่มือกรรมการธนาคารทหารไทย โดยมีเนื้อหาต่างๆ
ที่สำคัญเพื่อให้กรรมการใหม่ได้รับทราบถึงกฎเกณฑ์ต่างๆ ที่เกี่ยวข้อง
ทั้งในส่วนของทางการและในส่วนของธนาคารเองเสมือนการปฐมนิเทศกรรมการใหม่
ซึ่งมีรายละเอียดเอกสารหลัก อันได้แก่

1. คู่มือกรรมการ ซึ่งรวบรวมเนื้อหาสำคัญที่เกี่ยวข้องกับการดำเนินธุรกิจของธนาคาร
รวมถึงกฎเกณฑ์ของทางการที่เกี่ยวข้องกับการเป็นกรรมการธนาคารและอื่นๆ

2. คู่มือกรรมการบริษัทจดทะเบียน ซึ่งมีเนื้อหาที่สำคัญๆ ได้แก่
บทบาทหน้าที่และความรับผิดชอบของกรรมการและคณะกรรมการ
แนวทางการปฏิบัติหน้าที่ของกรรมการ การรักษาสิทธิและการจัดประชุมผู้ถือหุ้น

3. เอกสารอื่นๆ ได้แก่ หนังสือบริคณห์สนธิ ข้อบังคับ รายงานประจำปี
และนโยบายการกำกับดูแลกิจการของธนาคาร
รวมทั้งคู่มือกรรมการสถาบันการเงินและหนังสือ/ประกาศของทางการที่เกี่ยวข้อง
ซึ่งได้ประมวลหลักเกณฑ์และแนวทางปฏิบัติที่กำหนดโดยหน่วยงานที่กำกับดูแลธนาคาร ได้แก่
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
และธนาคารแห่งประเทศไทย เพื่อสร้างความเข้าใจแก่กรรมการเกี่ยวกับบทบาทหน้าที่ของกรรมการ
และการประกอบธุรกิจของธนาคาร โดยปรับปรุงคู่มือดังกล่าวให้เป็นปัจจุบันอยู่เสมอ

9.8 การดูแลเรื่องการใช้ข้อมูลภายใน

9.8.1 นโยบายและวิธีการดูแลผู้บริหารในการใช้ข้อมูลภายใน

ธนาคารได้ตระหนักถึงความสำคัญในการดูแลเรื่องการใช้ข้อมูลภายใน
โดยเฉพาะอย่างยิ่งข้อมูลภายในที่ยังไม่เปิดเผยต่อสาธารณะ
ซึ่งอาจมีผลต่อการเปลี่ยนแปลงของราคาหุ้น ธนาคารจึงได้กำหนดให้งานงบการเงิน
ฝ่ายงบการเงินและนักลงทุนสัมพันธ์
เป็นหน่วยงานเดียวที่ทำหน้าที่ในการนำส่งงบการเงินและรายงานทางการเงินต่างๆ
ต่อตลาดหลักทรัพย์ฯ และสำนักงาน ก.ล.ต. โดยได้ผ่านกระบวนการพิจารณาสอบทานความถูกต้อง
ครบถ้วน จากคณะกรรมการตรวจสอบ และคณะกรรมการบริหารตามลำดับ ทั้งนี้
เพื่อให้มั่นใจว่าข้อมูลภายในของธนาคารจะไม่ถูกเปิดเผยต่อบุคคลภายนอกก่อนเวลาอันควร

นอกจากนี้
เพื่อให้การกำกับดูแลเรื่องการใช้ข้อมูลภายในของธนาคารเป็นไปตามแนวทางการกำกับดูแลกิจการที่ดี
ธนาคารได้ทบทวนแนวปฏิบัติเกี่ยวกับการกำกับดูแลการรับรู้และใช้ข้อมูลระหว่างสายงานต่างๆ
(Chinese wall) เพื่อให้การเก็บรักษาข้อมูลภายในเป็นไปอย่างมีประสิทธิภาพ
รวมถึงการกำกับดูแลการซื้อขายหลักทรัพย์ของพนักงาน
และการกำหนดช่วงระยะเวลาที่จำกัดการซื้อขายหลักทรัพย์ เพื่อป้องกันการแสวงหาผลประโยชน์

9.8.2 มาตรการลงโทษ

ธนาคารได้ถือปฏิบัติเกี่ยวกับมาตรการลงโทษเรื่องการใช้ข้อมูลภายในตามพระราชบัญญัติหลักทรัพย์และตลาดหลักทรัพย์
พ.ศ. 2535 รวมถึงกฎเกณฑ์ทางการอื่นๆ ที่เกี่ยวข้อง นอกจากนี้
ธนาคารได้กำหนดระเบียบเกี่ยวกับการกระทำความผิดวินัยและการกระทำผิดจรรยาบรรณพนักงาน
เพื่อให้การปฏิบัติงานของพนักงานเป็นไปด้วยความโปร่งใส ยึดมั่นในจรรยาบรรณวิชาชีพ
และปฏิบัติต่อผู้มีส่วนได้เสียทุกฝ่ายอย่างเป็นธรรม

9.9 บุคลากร

9.9.1 จำนวนพนักงาน

ณ วันที่ 31 ธันวาคม 2550 ธนาคารมีพนักงานทั้งหมดจำนวน 8,713 คน แบ่งตามสายงานได้ดังนี้

หมายเหตุ : หากไม่รวมลูกจ้างสัญญาจ้าง 13 คน จำนวนพนักงานรวมจะเท่ากับ 8,700 คน

9.9.2 การเปลี่ยนแปลงจำนวนพนักงานในช่วง 3 ปีที่ผ่านมา

ในช่วงปี 2548-2550 พนักงานของธนาคาร มีจำนวนทั้งสิ้น ดังนี้

ณ วันที่ 31 ธันวาคม 2548 มีจำนวนพนักงานทั้งสิ้น 8,357 คน

ณ วันที่ 31 ธันวาคม 2549 มีจำนวนพนักงานทั้งสิ้น 9,153 คน

ณ วันที่ 31 ธันวาคม 2550 มีจำนวนพนักงานทั้งสิ้น 8,713 คน

หมายเหตุ : จำนวนพนักงานทั้งสิ้น รวมลูกจ้างสัญญาจ้าง

9.9.3 ข้อพิพาทด้านแรงงานที่สำคัญในช่วง 3 ปีที่ผ่านมา

ณ 31 ธันวาคม 2550

+-------------------------------+---------+---------------------------+
| ประเภทคดี                      | จำนวนคดี | สถานะ                     |
+-------------------------------+---------+---------------------------+
| 1. กรณีธนาคารฟ้องร้องพนักงาน      | 6       | - อยู่ระหว่างการพิจารณา       |
|                               |         |                           |
| 1.1 เรื่องการทุจริตของพนักงาน      | 2       | - คดีถึงที่สุดแล้ว              |
|                               |         | โดยธนาคารเป็นฝ่ายชนะคดี      |
| - คดียังไม่สิ้นสุด                  | 4       |                           |
|                               |         | -อยู่ระหว่างการเจรจาให้ชำระหนี้ |
| - คดีสิ้นสุดแล้ว                   | 1       |                           |
|                               |         |                           |
| 1.2 เรื่องการปฏิบัติหน้าที่โดยประมาท  |         |                           |
|                               |         |                           |
| - คดียังไม่สิ้นสุด                  |         |                           |
+-------------------------------+---------+---------------------------+
| 2. กรณีพนักงานฟ้องร้องธนาคาร      | 1       | -รอฟังคำพิพากษาศาลฎีกา       |
|                               |         |                           |
| 2.1 เรื่องการเกษียณอายุงาน        | 1       | - อยู่ระหว่างพิจารณาคดี        |
|                               |         |                           |
| - คดียังไม่สิ้นสุด                  | 2       | - ศาลสั่งจำหน่ายคดี           |
|                               |         | เนื่องจากโจทก์ทิ้งฟ้อง          |
| - คดีสิ้นสุดแล้ว                   | 1       |                           |
|                               |         | -                         |
| 2.2 เรื่องการเลิกจ้างไม่เป็นธรรม    | 1       | ศาลยก                     |
|                               |         | ฟ้องเนื่องจากโจทก์ไม่มีอำนาจฟ้อง |
| - คดียังไม่สิ้นสุด                  | 18      |                           |
|                               |         | - อยู่ระหว่างพิจารณาคดี        |
| - คดีสิ้นสุดแล้ว                   | 18      | สืบพยานจำเลย               |
|                               |         |                           |
| 2.3 เรื่องขอให้จ่ายเงินรางวัลพิเศษ   | 2       |                           |
|                               |         |                           |
| - คดีสิ้นสุดแล้ว                   | 2       |                           |
|                               |         |                           |
| 2.4 เรื่องขอให้ขึ้นเงินเดือนให้พนักงาน | 1       |                           |
|                               |         |                           |
|   - คดีสิ้นสุดแล้ว                 | 1       |                           |
|                               |         |                           |
| 2.5                           |         |                           |
| เรื่องขอให้แก้ไขผลการประเมินผลงาน  |         |                           |
| ปี 2549                        |         |                           |
|                               |         |                           |
| - คดียังไม่สิ้นสุด                  |         |                           |
+-------------------------------+---------+---------------------------+

9.9.4 ผลตอบแทนของบุคลากร

ธนาคารตระหนักดีว่าพนักงาน คือ ทรัพยากรที่มีค่าของธนาคาร
และเป็นกำลังสำคัญที่จะผลักดันให้ธนาคารบรรลุผลสำเร็จตามเป้าหมาย
ธนาคารจึงให้ความสำคัญในการดูแลให้พนักงานของธนาคารทุกคนมีขวัญและกำลังใจที่ดีในการทำงาน
ให้ได้รับผลตอบแทนตามผลงาน ทักษะ ความสามารถ และให้ได้รับสวัสดิการและสิทธิประโยชน์ต่างๆ
อย่างเหมาะสม เป็นธรรม และอยู่ในระดับที่ทัดเทียมกับสถาบันการเงินอื่น

-   ผลตอบแทนรวมของพนักงานและลักษณะผลตอบแทนที่ให้กับพนักงาน

ธนาคารมีการประเมินผลการปฏิบัติงานพนักงาน ปีละ 2 ครั้ง
และการขึ้นเงินเดือนประจำปีตามผลงาน นอกจากนี้ ธนาคารจ่ายเงินช่วยเหลือต่างๆ
เพื่อตอบแทนการทำงาน ได้แก่ เงินช่วยเหลือการทำงานต่างภูมิลำเนา
ซึ่งเพิ่มให้ในกรณีที่ทำงานบนพื้นที่เกาะ พื้นที่ดอย และพื้นที่เสี่ยงภัยใน 3 จังหวัดชายแดนภาคใต้
รวมทั้งเงินช่วยเหลือเพื่อตอบแทนการทำงานสำหรับพนักงานสาขาที่เปิดให้บริการ 7 วัน เป็นต้น

ณ วันที่ 31 ธันวาคม 2550 พนักงานของธนาคารทั้งหมดได้รับค่าตอบแทนในรูปของเงินเดือน
ค่าครองชีพ เงินช่วยเหลือพิเศษ เงินช่วยการทำงานต่างภูมิลำเนา เงินประจำตำแหน่ง
ค่าทำงานล่วงเวลา และผลตอบแทนอื่น เป็นจำนวนเงินรวมทั้งสิ้น 4,117,732,187 บาท

-   เงินช่วยเหลือประเภทอื่น

ธนาคารมอบเงินช่วยเหลือพนักงานในโอกาสต่างๆ ได้แก่ เงินช่วยเหลือค่าเครื่องแบบพนักงาน
เงินช่วยเหลือกรณีพนักงานสมรส คลอดบุตร อุปสมบท ประกอบพิธีฮัจจ์
รวมทั้งมอบทุนการศึกษาบุตรพนักงาน และในกรณีที่พนักงานหรือบุคคลในครอบครัวเสียชีวิต
ธนาคารได้จ่ายเงินช่วยเหลือตามหลักเกณฑ์ของธนาคาร

-   กองทุนสำรองเลี้ยงชีพพนักงานธนาคารทหารไทย จำกัด (มหาชน)

ธนาคารได้จัดตั้งกองทุนสำรองเลี้ยงชีพ พนักงานธนาคารทหารไทย จำกัด (มหาชน)
ซึ่งจดทะเบียนในปี 2541 ตามพระราชบัญญัติกองทุนสำรองเลี้ยงชีพ พ.ศ. 2530
โดยธนาคารสมทบเงินร้อยละ 5 - 10 ของเงินเดือนของพนักงานเข้ากองทุนสำรองเลี้ยงชีพ
ซึ่งพนักงานสามารถเลือกจ่ายเงินสะสมเข้ากองทุนได้ในอัตราร้อยละ 2 - 10
ของเงินเดือนของพนักงานแต่ละราย เพื่อให้พนักงานมีเงินออมที่จะใช้หลังจากเกษียณอายุ
หรือลาออก

-   สวัสดิการและผลประโยชน์เกื้อกูลอื่น

    1.  สวัสดิการรักษาพยาบาล ธนาคารดูแลพนักงานเมื่อเจ็บป่วย โดยให้พนักงาน
        คู่สมรสและบุตร เบิกค่ารักษาพยาบาลได้ตามหลักเกณฑ์ที่กำหนด การรักษาพยาบาล
        รวมถึง ทันตกรรม ตรวจสุขภาพประจำปี จัดห้องพยาบาลที่สำนักงานใหญ่
        มีแพทย์ผู้เชี่ยวชาญเฉพาะโรคมาตรวจรักษา และให้คำปรึกษาปัญหาสุขภาพให้กับพนักงาน

    2.  การทำประกันชีวิตกลุ่ม ทำประกันอุบัติเหตุส่วนบุคคลกลุ่ม
        และทำประกันสุขภาพและอุบัติเหตุระหว่างเดินทางต่างประเทศในธุรกิจของธนาคาร
        เพื่อให้พนักงานมีความมั่นคงในชีวิตการทำงานกับธนาคาร
        ธนาคารได้ทำประกันประเภทต่างๆ ให้กับพนักงาน คุ้มครองตลอด 24 ชั่วโมง
        ทั้งในและนอกเวลาทำงาน

    3.  สวัสดิการเงินกู้ประเภทต่างๆ
        เพื่อให้ความช่วยเหลือด้านการเงินแก่พนักงานตามความจำเป็น
        ธนาคารได้จัดสวัสดิการเงินกู้ให้พนักงานหลายประเภท ประเภทเงินกู้ที่ไม่เสียดอกเบี้ย
        ได้แก่ เงินกู้เพื่อการศึกษาบุตร เงินกู้ฉุกเฉิน กรณีประสบภัยพิบัติทางธรรมชาติและอัคคีภัย
        ส่วนประเภทเงินกู้ที่เสียดอกเบี้ยในอัตราสวัสดิการพนักงาน ได้แก่ เงินกู้เพื่อที่อยู่อาศัย
        ซ่อมแซมและต่อเติมที่อยู่อาศัย เงินกู้เพื่อซื้อรถยนต์ /รถจักรยานยนต์
        และเงินกู้อเนกประสงค์

    4.  โครงการจัดสรรใบสำคัญแสดงสิทธิที่จะซื้อหุ้นสามัญของธนาคาร (Employee Stock
        Option Program) เพื่อให้พนักงานมีส่วนร่วมเป็นเจ้าขององค์กร
        และเพื่อตอบแทนการทำงานของพนักงาน ธนาคารได้จัดทำโครงการ Employee Stock
        Option Program
        มีหลักเกณฑ์ในการจัดสรรใบสำคัญแสดงสิทธิที่จะซื้อหุ้นสามัญของธนาคารโดยพิจารณาตามอายุงานของพนักงาน

    5.  กิจกรรมพนักงานและสโมสรพนักงาน ธนาคารสนับสนุนให้พนักงานทำกิจกรรมต่างๆ
        ร่วมกันตามความสนใจ โดยสนับสนุนให้มีชมรมต่างๆ เช่น ชมรมพุทธศาสน์ ชมรมถ่ายภาพ
        ชมรมท่องเที่ยวเชิงอนุรักษ์ ชมรมโบว์ลิ่ง ชมรมลีลาศ ชมรมสุขภาพ
        รวมทั้งจัดสถานที่ในสำนักงานใหญ่เป็นห้องสำหรับเล่นกีฬาและออกกำลังกาย
        และมีสโมสรพนักงานตั้งอยู่ที่อำเภอลาดหลุมแก้ว จังหวัดปทุมธานี
        เพื่อเป็นสถานที่พักผ่อนและให้พนักงานสาขาต่างจังหวัดเข้าพักได้เมื่อมาเข้ารับการอบรม/สัมมนา

    6.  ห้องอาหารและร้านค้าสหกรณ์
        เพื่อเป็นสวัสดิการและเป็นการอำนวยความสะดวกให้กับพนักงาน
        ธนาคารจึงได้จัดบริการห้องอาหารสำหรับพนักงาน ณ อาคารสำนักงานใหญ่
        และมีร้านค้าสวัสดิการที่จำหน่ายสินค้าในราคาประหยัด

    7.  ห้องสมุดธนาคารและศูนย์บริการสื่อเพื่อการเรียนรู้ เพื่อส่งเสริมให้พนักงานศึกษา ค้นคว้า
        และเพิ่มพูนความรู้ ธนาคารได้จัดให้มีห้องสมุด และตั้งศูนย์บริการสื่อเพื่อการเรียนรู้
        เพื่อบริการหนังสือ เอกสาร สิ่งพิมพ์ และวีซีดี

    8.  มอบของที่ระลึกเมื่อครบอายุงาน และเมื่อครบเกษียณ
        เพื่อเป็นการตอบแทนที่พนักงานทำงานกับธนาคารด้วยความมั่นคงตลอดมา
        ธนาคารมอบของที่ระลึกให้กับพนักงานที่ทำงานกับธนาคารครบ 20 ปี 25 ปี 30 ปี 35 ปี
        40 ปี และพนักงานที่จะเกษียณอายุ

9.9.5 การพัฒนาทรัพยากรบุคคล

-   นโยบาย

มุ่งพัฒนาพนักงานเพื่อเพิ่มพูนความรู้และศักยภาพเพื่อการปฏิบัติงานให้เหมาะสมกับลักษณะงาน
พัฒนาพฤติกรรมให้สอดคล้องและตอบสนองต่อวิสัยทัศน์ ภารกิจและเป้าหมายขององค์กร
โดยจัดโครงการฝึกอบรมทั้งรูปแบบห้องเรียน (Class – room)
ทั้งหลักสูตรภายในที่ธนาคารจัดขึ้นเอง และการส่งพนักงานเข้ารับการอบรมกับสถาบันภายนอก
การส่งเสริมให้พนักงานเรียนรู้ด้วยตนเอง (Self Learning) ผ่านสื่ออิเล็กทรอนิกส์
(E-Learning) รวมทั้งการพัฒนาผู้บริหารโดยผ่านโครงการทุนการศึกษา (Scholarship)

-   ภาพรวมการฝึกอบรม

ปี 2550 ธนาคารได้จัดฝึกอบรมหลักสูตรต่างๆ ให้กับพนักงานรวมทั้งสิ้น 82 หลักสูตร จำนวน 210
รุ่น พนักงานได้รับการอบรมเฉลี่ยคนละ 30 ชั่วโมง จำนวน 4,623 คน
จัดส่งพนักงานเข้ารับการอบรมกับสถาบันภายนอกรวม 458 คน
ในจำนวนนี้เป็นการอบรมต่างประเทศ 11 คน ในด้านการเรียนรู้ด้วยตนเอง
มีพนักงานใช้บริการด้านสื่อการเรียนรู้ จำนวน 16,480 คน มีผู้เรียนผ่านระบบ E-Learning
จำนวน 3,604 คน และมีผู้บริหารได้รับทุนการศึกษาทั้งสิ้น 14 คน
โดยใช้งบประมาณเพื่อการฝึกอบรมทุกประเภทและการให้ทุนการศึกษารวมประมาณ 32 ล้านบาท

-   ผลที่ได้รับจากการฝึกอบรม

ผู้เข้ารับการอบรมให้การประเมินผลในด้านความรู้ที่เพิ่มขึ้นภายหลังการอบรมเฉลี่ยร้อยละ 80.89
สำหรับการติดตามผลจากผู้บังคับบัญชาภายหลังการฝึกอบรม
มีความพึงพอใจในผลการปฏิบัติงานของพนักงานร้อยละ 79.58

-   หลักสูตรฝึกอบรมภายในที่สำคัญ อาทิ

1.  การพัฒนาธุรกิจ ธนาคารจัดการฝึกอบรมให้กับพนักงานสาขาทั่วประเทศในหัวข้อต่างๆ ได้แก่
    Product Knowledge และ ทักษะการขาย เป็นต้น นอกจากนั้นยังฝึกอบรมหลักสูตร
    “การให้บริการสู่ความเป็นเลิศทางธุรกิจ”
    ให้กับพนักงานสาขาในต่างจังหวัดทั่วประเทศต่อเนื่องจากปี 2549
    ซึ่งจัดให้กับสาขาในกรุงเทพฯ โดยมุ่งเน้นการปรับปรุงบุคลิกภาพการแต่งกาย
    และการต้อนรับลูกค้าให้เป็นมาตรฐานเดียวกันทั่วประเทศ สำหรับพนักงานสังกัดสำนักงานใหญ่
    ธนาคารได้เร่งรัดจัดการฝึกอบรมให้พนักงานที่ปฏิบัติงานด้านสินเชื่อมีความรู้เกี่ยวกับผลิตภัณฑ์ทุกประเภทจนสามารถนำเสนอขายข้ามผลิตภัณฑ์
    (Cross Sale) เพื่อเพิ่มรายได้ที่ไม่ใช่ดอกเบี้ยให้กับธนาคาร เช่น Product Knowledge
    for Wholesale Banking, Trade Credit Insurance,
    การบริหารการตลาดสมัยใหม่, Structured Trade Finance Product
    รวมถึงการให้ความรู้กับสายงานที่สนับสนุนการพัฒนาธุรกิจ
    เพื่อให้การบริการลูกค้าด้านสินเชื่อเป็นไปด้วยความรวดเร็วขึ้น เช่น หลักสูตร Implement
    Corporate Credit Process, Risk Analyst, Financial Analysis
    และการบริหารการตลาด เป็นต้น

2.  กฎเกณฑ์ทางการ
    ธนาคารตระหนักถึงการปฏิบัติตามระเบียบกฎเกณฑ์มาตรฐานของทางราชการที่ประกาศไว้
    จึงจัดการฝึกอบรมและทดสอบความรู้ ความเข้าใจให้กับพนักงานทุกๆ ระดับในหลักสูตรต่างๆ
    อาทิ ผู้ทำหน้าที่ติดต่อกับผู้ลงทุน (Investment Contact), Unit Operational Risk
    Manager, IAS 39, BASEL II, IT Security Awareness, Business
    Continuity Plan, การป้องกันเหตุจากการขู่วางระเบิดวินาศภัย
    และโครงการอนุรักษ์พลังงานแบบมีส่วนร่วมทั้งองค์กร เป็นต้น

3.  ระบบงาน (Process & Application)
    เพื่อให้พนักงานสามารถปฏิบัติงานกับระบบงานใหม่ๆ ที่ธนาคารนำมาใช้ในการปฏิบัติงาน เช่น
    ระบบ UCP 600, ระบบงาน Hi-port 3, ระบบ Behavior Score,
    ระบบประเมินราคาหลักทรัพย์, ระบบ Group Audit MIS, Indicator
    ในภาคธุรกิจและอุตสาหกรรม, ระบบตรวจสอบด้านเทคโนโลยี ฯลฯ

4.  ปฐมนิเทศ “พนักงานธนากร” และ “พนักงานแลกเปลี่ยน”
    เป็นหลักสูตรที่จัดให้กับพนักงานใหม่เพื่อให้ความรู้พื้นฐานที่จำเป็นเกี่ยวกับระบบงาน
    ระเบียบขั้นตอนการปฏิบัติงาน ความรู้ในผลิตภัณฑ์ต่างๆ ของธนาคาร
    รวมทั้งเพื่อสร้างทัศนคติที่ดีต่องานและการให้บริการลูกค้าของธนาคาร

5.  การพัฒนาสมรรถนะและทักษะที่สำคัญ (Competencies & Core Skill) ในปี 2550
    ธนาคารได้จัดการฝึกอบรมเพื่อพัฒนาสมรรถนะหลักและเพิ่มทักษะที่สำคัญในการปฏิบัติงานให้กับพนักงาน
    เช่น ความคิดสร้างสรรค์, Analytical Thinking, Problem Solving & Decision
    Making, Service Mind, Leadership, เทคนิคการสื่อสาร,
    การสร้างคุณธรรมและจริยธรรมในการทำงาน, การทำงานเป็นทีม, ความรู้ด้านภาษาอังกฤษ,
    เทคนิคการนำเสนอ และการเจรจาต่อรอง เป็นต้น

6.  ทักษะการบริหารจัดการ (Management Skill) เพื่อสร้างเสริมวิสัยทัศน์ใหม่ๆ
    และพัฒนาทักษะการบริหารจัดการให้กับผู้บริหารระดับกลางซึ่งถือเป็นกำลังสำคัญ
    โดยจัดอบรมหลักสูตร “ผู้นำยุคใหม่ สร้างทีมงานที่มีคุณภาพ” และหลักสูตร
    “ผู้บริหารสาขายุคใหม่” ให้กับผู้จัดการสาขาทั่วประเทศ เป็นต้น

-   การส่งพนักงานเข้ารับการอบรมกับสถาบันภายนอก อาทิ

1.  หลักสูตร การจัดการด้านการตลาดสมัยใหม่
    เป็นหลักสูตรที่เน้นและให้ความสำคัญของความก้าวหน้าทางวิทยาการและแนวคิดด้านการตลาดสมัยใหม่ที่มีผลต่อความสำเร็จขององค์กร
    รวมทั้งส่งเสริมให้ผู้เข้าร่วมสัมมนาได้แลกเปลี่ยนความคิดเห็นอันจะเป็นประโยชน์ในการนำไปใช้วางแผนด้านการตลาด
    และวิเคราะห์แนวโน้มทางการตลาดได้อย่างชัดเจนและมีประสิทธิภาพ

2.  หลักสูตร การบริหารความเสี่ยงทางการเงินในทศวรรษหน้า
    เป็นการกำหนดยุทธศาสตร์การบริหารจัดการความเสี่ยงต่างๆ อย่างเหมาะสม
    เพื่อให้เศรษฐกิจไทยสามารถตักตวงประโยชน์จากกระบวนการโลกาภิวัตน์ ซึ่งหัวข้อสำคัญ
    ได้แก่ การบริหารจัดการเงินทุนเคลื่อนย้ายระหว่างประเทศที่เอื้อต่อการพัฒนาที่ยั่งยืน
    การวิเคราะห์ความเปราะบางของสถานการณ์การเงินไทย
    และการวิเคราะห์ความเสี่ยงทางการเงินของภาครัฐในระยะปานกลาง

3.  หลักสูตร Advanced Bank Management Program
    เป็นหลักสูตรที่เน้นให้ผู้เข้าร่วมสัมมนามีโอกาสทราบถึงวิกฤตต่างๆ ในการบริหารองค์กร
    รวมทั้งมีส่วนร่วมและแสดงความเห็นเกี่ยวกับระบบการบริหารความเสี่ยงสมัยใหม่
    ตลอดจนเทคนิคในการจัดการกับปัญหาที่เกิดจากการบริหารองค์กร

-   โครงการพัฒนาผู้บริหาร

    1.  Management Associate Program เป็นโครงการเพื่อการพัฒนาผู้บริหารรุ่นใหม่
        เพื่อรองรับการขยายตัวทางธุรกิจ โดยจัดการฝึกอบรม on the job training
        ในสายงานหลักของธนาคาร รวมทั้งการฝึกอบรมเพื่อพัฒนาภาวะผู้นำ ความคิดสร้างสรรค์
        การแก้ปัญหาตัดสินใจ ฯลฯ ให้กับผู้ผ่านการคัดเลือกตามคุณสมบัติที่กำหนด
        ซึ่งผู้บริหารเหล่านี้จะพัฒนาขึ้นเป็นกำลังสำคัญของธนาคารในอนาคต

    2.  ทุนการศึกษาและทุนฝึกอบรม
        ธนาคารให้การสนับสนุนด้านทุนการศึกษาระดับปริญญาโทในประเทศแก่ผู้บริหารและพนักงานในสาขาที่เกี่ยวข้องกับการปฏิบัติงาน
        รวมทั้งทุนฝึกอบรมเพื่อการพัฒนาผู้บริหารทุกระดับ อาทิ โครงการพัฒนาผู้บริหาร MOBEX,
        YOBEX, FINEX และหลักสูตรการบริหารเศรษฐกิจสาธารณะสำหรับผู้บริหารระดับสูง,
        หลักสูตรการเมืองการปกครองในระบอบประชาธิปไตยสำหรับผู้บริหารของสถาบันพระปกเกล้า

-   การส่งเสริมการเรียนรู้ด้วยตนเอง (Self – Learning) ของพนักงาน

นอกเหนือจากการจัดโครงการฝึกอบรมหลักสูตรต่างๆ เพื่อพัฒนาพนักงานในรูปแบบ Class-room
Training แล้ว ในปี 2550
ธนาคารยังได้จัดโครงการและกิจกรรมเพื่อส่งเสริมการเรียนรู้ด้วยตนเองของพนักงานผ่านสื่ออิเล็กทรอนิกส์
ซึ่งเป็นการเพิ่มช่องทางการเรียนรู้ของพนักงาน โดยเฉพาะพนักงานที่อยู่ในสาขาต่างๆ ทั่วประเทศ
อาทิ

1.  การเรียนรู้ผ่านระบบเครือข่ายภายในธนาคาร (Intranet)
    ธนาคารมีการพัฒนารูปแบบการเรียนรู้
    เพื่อส่งเสริมให้พนักงานมีการพัฒนาตนเองอย่างสม่ำเสมอ
    โดยได้ติดตั้งระบบการบริหารจัดการเรียนการสอน
    เพื่อเพิ่มช่องทางและขยายโอกาสการเรียนรู้ให้พนักงานได้อย่างทั่วถึง เช่น
    ความรู้เกี่ยวกับการใช้ Microsoft Office 2003 การใช้ Internet เบื้องต้น
    ภาษาอังกฤษสำหรับเจ้าหน้าที่ธนาคาร การปฏิบัติตามมาตรฐานสากล (ROSCs)
    การวิเคราะห์งบการเงิน ผลิตภัณฑ์ด้านสินเชื่อและเงินฝากของธนาคาร นอกจากนี้
    ยังได้คัดเลือกเนื้อหาความรู้ที่จำเป็นสำหรับการปฏิบัติงานจากการบรรยายของวิทยากรภายในมาเผยแพร่ทาง
    Intranet เช่น ความรู้เกี่ยวกับหน่วยลงทุน ผลิตภัณฑ์ใหม่ๆ ของธนาคาร
    การบริหารความเสี่ยง การบันทึกบัญชีตามมาตรฐานการบัญชีระหว่างประเทศ ฉบับที่ 39
    (IAS 39) เป็นต้น

2.  จัดตั้ง E-Learning Center เพื่อเป็นศูนย์กลางรวบรวมความรู้แขนงต่างๆ ในรูป VCD,
    DVD, CO-Rom เพื่อให้พนักงานที่สนใจได้นำไปเรียนรู้ด้วยตนเอง หมวดวิชาที่มี อาทิ กฎหมาย
    การเงิน การธนาคาร การบัญชี การตลาด ภาษาต่างประเทศ สุขภาพ สารคดี งานอดิเรก
    เป็นต้น

9.9.6 มาตรการด้านความปลอดภัยของพนักงาน

ธนาคารได้ให้ความสำคัญในด้านสวัสดิภาพและความปลอดภัยของพนักงาน
โดยได้ปฏิบัติตามมาตรการด้านความปลอดภัยตามที่กฎหมายกำหนดอย่างเคร่งครัด
รวมทั้งได้กำหนดมาตรการด้านความปลอดภัยของธนาคารเพิ่มเติม ดังนี้

-   แนวทางตามกฎหมาย

1.  ธนาคารจัดตั้งคณะกรรมการความปลอดภัยอาชีวอนามัยและสภาพแวดล้อมในการทำงาน
    เพื่อทำหน้าที่ดูแลเกี่ยวกับการกระทำและ/หรือสภาพการทำงานให้ปลอดจากเหตุอันทำให้เกิดการประสบอันตราย
    การเจ็บป่วยของผู้ปฏิบัติงานอันเนื่องมาจากการทำงาน
    หรือความเดือดร้อนรำคาญอันเนื่องมาจากการทำงานหรือเกี่ยวกับการทำงาน

2.  ธนาคารจัดให้มีการฝึกซ้อมอพยพหนีไฟให้แก่พนักงานที่ปฏิบัติงานในสำนักงานใหญ่
    เป็นประจำทุกปี อย่างน้อยปีละ 1 ครั้ง

3.  ธนาคารจัดให้มีการฝึกอบรมการป้องกันและระงับอัคคีภัย โดยใช้เครื่องมือดับเพลิงเบื้องต้น
    ให้แก่พนักงานที่เป็นผู้แทนประจำฝ่ายต่างๆ

-   แนวทางตามมาตรการความปลอดภัยของธนาคาร

1.  ติดตั้งระบบรักษาความปลอดภัยภายในอาคารและบริเวณโดยรอบอาคาร เช่น
    ระบบโทรทัศน์วงจรปิด (CCTV) ที่บันทึกด้วยระบบ Digital ระบบป้องกันการโจรกรรม
    (Burglar Alarm) ระบบป้องกันเพลิงไหม้ภายในอาคารและศูนย์สำรองข้อมูลคอมพิวเตอร์
    ระบบควบคุมการเข้าออก (Access Control) และระบบควบคุมอาคารอัตโนมัติ (BAS)

2.  จัดให้มีเจ้าหน้าที่ดูแลด้านระบบควบคุมอาคาร และระบบรักษาความปลอดภัยของอาคาร
    ให้แก่พนักงานและทรัพย์สินของธนาคารตลอดเวลา 24 ชั่วโมง

3.  จัดให้มีการอบรมและฝึกซ้อมการอพยพพนักงานออกจากอาคารเมื่อเกิดเหตุฉุกเฉิน
    จนได้รับประกาศเกียรติคุณเป็นอาคารที่มีความปลอดภัยด้านอัคคีภัยได้มาตรฐานปี 2549
    จากสำนักงานที่ว่าการกรุงเทพมหานคร

4.  จัดให้มีมาตรการตรวจสอบวัตถุระเบิด การผ่านเข้า-ออก รถยนต์ของผู้มาติดต่อธนาคารทุกคัน
    ตลอด 24 ชั่วโมง

5.  จัดให้มีเครื่องมือสื่อสารและเครื่องมือตรวจสอบวัตถุระเบิด
    เพื่ออำนวยความสะดวกในด้านการรักษาความปลอดภัย

6.  ประสานงานกับหน่วยงานราชการ รัฐวิสาหกิจ และบริษัทเอกชน เช่น ทหาร
    สำนักงานตำรวจแห่งชาติ การไฟฟ้านครหลวง บริษัท TOT การประปานครหลวง
    และสำนักงานเขตจตุจักร เป็นต้น เพื่อร้องขอความช่วยเหลือกรณีมีเหตุฉุกเฉิน

7.  จัดการอบรมพนักงานด้านการบริหารอาคาร และด้านการรักษาความปลอดภัย
    เพื่อเป็นการเตรียมความพร้อม เป็นประจำทุก 6 เดือน

9.10 กิจกรรมของธนาคารทางด้านสังคมและสิ่งแวดล้อม

ในฐานะที่เป็นสถาบันการเงินชั้นนำของประเทศ ที่มีบทบาทในการขับเคลื่อนเศรษฐกิจและสังคม
ธนาคารใส่ใจในความรับผิดชอบต่อสังคมและมีส่วนร่วมในการช่วยเหลือและส่งเสริมสภาพแวดล้อมและสังคมของไทยให้น่าอยู่
รวมทั้งสนับสนุนสถาบัน องค์กร และบุคคลต่างๆ ในการกระทำดี
รวมทั้งพัฒนาศักยภาพของเยาวชนคนรุ่นใหม่ให้เติบโตเป็นทรัพยากรที่มีคุณค่าเพื่อยกระดับคุณภาพชีวิตของตนเอง
ครอบครัว และประเทศชาติโดยรวม

ดังนั้น ในปีที่ผ่านมาธนาคารจึงได้มีส่วนสำคัญในกิจกรรมเพื่อสังคมต่างๆ หลายด้าน ดังต่อไปนี้

-   โครงการอบรมนักลงทุนรุ่นเยาว์ รุ่นที่ 23

โครงการอบรมนักลงทุนรุ่นเยาว์ เป็นโครงการอบรมที่ธนาคารจัดให้แก่นิสิต นักศึกษา
ที่กำลังศึกษาอยู่ในชั้นปีที่ 3 หรือปีสุดท้าย โดยไม่ปิดกั้นสาขาที่ศึกษา
ทั้งยังไม่คิดค่าสมัครและค่าใช้จ่ายต่างๆ ที่เกิดขึ้นจากผู้เข้าอบรมแต่อย่างใด
โครงการนี้มีวัตถุประสงค์หลักที่จะมุ่งสร้างและเปิดโอกาสให้นักศึกษาในปัจจุบัน
ก้าวสู่การเป็นนักธุรกิจไทยรุ่นใหม่ ที่พร้อมจะทำธุรกิจอย่างมีพื้นฐานแนวคิดด้านนวัตกรรมที่สร้างสรรค์
มีความเป็นสากล รวมทั้งแข่งขันและทำเป็นธุรกิจจริงได้มากยิ่งขึ้น
เคียงคู่ไปกับการสร้างคุณภาพและปลูกฝังจริยธรรมในการดำเนินธุรกิจไปพร้อมกัน
ธนาคารให้ผู้เข้าอบรมเรียนรู้ทั้งการจัดทำแผนธุรกิจ การบริหารแหล่งเงินทุน และเนื้อหาอื่นๆ
ที่เป็นปัจจุบันอย่างแท้จริง และนำมาดำเนินธุรกิจของตนเองได้ ในปี 2550 นี้
มีผู้ได้รับคัดเลือกและเข้ารับการอบรม 80 คน จากผู้สมัครทั้งสิ้น 1,500 คน

-   โครงการเสริมสร้างผู้ประกอบการใหม่ ประจำปี 2550 : New Entrepreneur Creation
    (NEC)

ธนาคารตระหนักดียิ่ง ถึงการให้ความร่วมมือกับทางการในการพัฒนาศักยภาพ
ความรู้ความสามารถของบัณฑิตที่เพิ่งจบการศึกษา
ธนาคารทหารไทยจึงได้ร่วมกับกรมส่งเสริมอุตสาหกรรม กระทรวงอุตสาหกรรม จัดอบรมหลักสูตร
"การเสริมสร้างผู้ประกอบการใหม่" ให้แก่บัณฑิตจบใหม่ ผู้ว่างงาน ทายาทธุรกิจ
หรือผู้ที่มีความประสงค์ต้องการเป็นผู้ประกอบการ
โครงการนี้มีวัตถุประสงค์ที่จะร่วมกับกรมส่งเสริมอุตสาหกรรม กระทรวงอุตสาหกรรม
ในอันที่จะสร้างผู้ประกอบการใหม่ ให้มีศักยภาพและความรู้ในการดำเนินธุรกิจ SMEs
ซึ่งนับเป็นธุรกิจที่สามารถสร้างพื้นฐานทางเศรษฐกิจที่ดีให้แก่ชุมชน สังคม
อีกทั้งยังสามารถสร้างพื้นฐานเศรษฐกิจที่มั่นคงและยั่งยืนขึ้นให้แก่ประเทศได้ในระยะยาว ในปี 2550
ธนาคารได้จัดอบรมจำนวน 2 รุ่น มีผู้ผ่านการอบรมจำนวน 80 คน ทั้งนี้
ธนาคารไม่คิดค่าสมัครและค่าใช้จ่ายต่างๆ ที่เกิดขึ้นจากผู้เข้าอบรมแต่อย่างใด

-   ทุนการศึกษาบุตรข้าราชการทหาร

ธนาคารมอบทุนการศึกษาให้แก่บุตรข้าราชการทหารมาอย่างต่อเนื่องถึง 45 ปี ทั้งนี้ด้วยตระหนักว่า
การได้รับการศึกษาที่ดีอย่างเต็มกำลังปัญญาของเยาวชนนั้น
เป็นปัจจัยหลักในการสร้างให้เยาวชนก้าวสู่อนาคตที่ดี
และเป็นบุคลากรที่มีคุณภาพที่จะร่วมเป็นกำลังสำคัญในการพัฒนาประเทศชาติต่อไป
ในการดำเนินการเพื่อเป็นการเปิดโอกาสให้บุตรข้าราชการทหารได้รับการสนับสนุนอย่างทั่วถึง
ธนาคารได้จัดสรรทุนการศึกษาให้แก่เหล่าทัพต่างๆ
นำไปพิจารณาดำเนินการแจกจ่ายให้แก่บุตรข้าราชการทหารตามความเหมาะสม ในปี 2550
ธนาคารได้จัดสรรทุนการศึกษาทั้งหมด 2,750 ทุน ทุนละ 2,000 บาท รวมเป็นจำนวนเงินทั้งสิ้น
5,500,000 บาท โดยได้จัดสรรทุนการศึกษาให้แก่ สำนักปลัดกระทรวงกลาโหม
กองบัญชาการสูงสุด กองทัพบก กองทัพเรือ และกองทัพอากาศ

-   การประกวดวงโยธวาทิต ครั้งที่ 26

ด้วยเล็งเห็นถึงความสำคัญของการสร้างความสมัครสมานสามัคคี
และการร่วมกันทำงานอย่างเป็นหมู่คณะ ภายใต้ความมีระเบียบและวินัยอันดีในกลุ่มเยาวชนของชาติ
ธนาคารจึงได้ร่วมกับสำนักงานพัฒนาการกีฬาและนันทนาการ กระทรวงการท่องเที่ยวและกีฬา
จัดการประกวดวงโยธวาทิตชิงชนะเลิศแห่งประเทศไทย ที่สนามกีฬาแห่งชาติในเดือนมกราคม 2550
ซึ่งนับเป็นครั้งที่ 26 โดยมีวัตถุประสงค์หลัก ที่ยึดถือมาตลอดนับตั้งแต่มีการจัดแข่งขันครั้งแรกในปี
2524 เพื่อส่งเสริมให้นักเรียนได้พัฒนาทักษะทางด้านดนตรี สมาธิ ระเบียบวินัย
การทำงานร่วมกันเป็นทีม และความมีน้ำใจเป็นนักกีฬา ในการประกวดปี 2550 นี้ มีโรงเรียนต่างๆ
ส่งวงโยธวาทิตเข้าร่วมประกวดชิงถ้วยพระราชทานจากพระบาทสมเด็จพระเจ้าอยู่หัว
สมเด็จพระบรมโอรสาธิราช สยามกุฏราชกุมาร และจากสมเด็จพระเทพรัตนราชสุดา
สยามบรมราชกุมารี พร้อมรางวัลทุนการศึกษากว่าสองล้านบาท รวมทั้งสิ้น 49 วง

-   ทุนการศึกษาระดับปริญญาตรี

ธนาคารตระหนักดีว่า การสร้างบุคลากรทางการเงินการธนาคารรุ่นใหม่ๆ
ที่มีความรู้ความสามารถเป็นอีกภาระหน้าที่รับผิดชอบหนึ่ง
ที่สถาบันทางการเงินเช่นธนาคารพึงยึดถือและมุ่งมั่นอย่างจริงจัง
ธนาคารจึงจัดให้มีการมอบทุนการศึกษาให้แก่ นักศึกษาระดับปริญญาตรี
ในสาขาที่เกี่ยวข้องกับการเงินการธนาคาร อาทิ เศรษฐศาสตร์ บริหารธุรกิจ พาณิชยศาสตร์
การบัญชี และวิทยาการจัดการ ของมหาวิทยาลัยของรัฐ ทั้งในส่วนกลางและส่วนภูมิภาค จำนวน 50
ทุน รวมเป็นเงิน 290,000 บาท แบ่งเป็นส่วนที่ 1 จำนวน 40 ทุนๆ ละ 6,000 บาท
สำหรับนิสิตนักศึกษาผู้รับทุนจาก มหาวิทยาลัยเกษตรศาสตร์ 7 ทุน จุฬาลงกรณ์มหาวิทยาลัย 7 ทุน
มหาวิทยาลัยธรรมศาสตร์ 6 ทุน มหาวิทยาลัยรามคำแหง 14 ทุน มหาวิทยาลัยสงขลานครินทร์ 2
ทุน และมหาวิทยาลัยเชียงใหม่ 4 ทุน และมอบให้แก่กองการคลังมหาวิทยาลัยธรรมศาสตร์ จำนวน
10 ทุนๆ ละ 5,000 บาท ธนาคารได้เริ่มดำเนินการด้านนี้มาตั้งแต่ปี 2517
และยังดำเนินการมาอย่างต่อเนื่อง นับได้ว่าปีนี้เป็นปีที่ 34

-   ธนาคารทหารไทยเป็นเจ้าภาพถวายผ้าพระกฐิน พระราชทาน

เพื่อจรรโลงและทำนุบำรุงไว้ซึ่งพระพุทธศาสนา อันเป็นหนึ่งในหลักยึดทางจิตใจของชาวไทย ในปี
2550 นี้ ธนาคารทหารไทยได้เป็นเจ้าภาพถวายผ้าพระกฐินพระราชทาน
โดยได้นำผ้าพระกฐินพระราชทานไปทอดถวาย ณ วัดมณีชลขันธ์ จ.ลพบุรี เมื่อวันที่ 10 พฤศจิกายน
2550 โดยมีพนักงานธนาคาร ลูกค้า ข้าราชการ รวมทั้งประชาชนผู้มีจิตศรัทธาร่วมถวายด้วย

-   ธนาคารทหารไทยร่วมใจต้านภัยหนาว

ธนาคารได้จัดกิจกรรมการร่วมบริจาคซื้อผ้าห่มกันหนาวให้แก่ผู้ประสบภัยมาอย่างต่อเนื่องเป็นปีที่ 24
ด้วยมีวัตถุประสงค์ที่จะให้พนักงาน ลูกค้าและประชาชนโดยทั่วไป
ได้ร่วมใจกันดูแลและปัดเป่าภัยหนาวให้ผู้ยากไร้ ในปี 2550 นี้
ธนาคารได้ร่วมต้านภัยหนาวโดยเชิญชวนให้พนักงาน ลูกค้าและประชาชน
ร่วมกันบริจาคเงินเพื่อซื้อผ้าห่มกันหนาวให้แก่ผู้ยากไร้ทางภาคเหนือและภาคตะวันออกเฉียงเหนือที่อยู่ในหมู่บ้านที่ห่างไกลความเจริญเช่นทุกๆ
ปีที่ผ่านมา

-   ธนาคารทหารไทยร่วมสนับสนุนโครงการปลูกป่าถาวรเฉลิมพระเกียรติ

เพื่อร่วมสร้างและรักษาไว้ซึ่งพื้นที่ป่า
ธนาคารได้เข้าร่วมสนับสนุนการเพิ่มพื้นที่ป่าถาวรเฉลิมพระเกียรติพระบาทสมเด็จพระเจ้าอยู่หัวเนื่องในวโรกาสครองราชย์ปีที่
50 ระยะที่ 2 (พ.ศ. 2549 - 2551)
ภายใต้การดูแลและบริหารโครงการของมูลนิธิสถาบันราชพฤกษ์
ซึ่งเป็นการปลูกป่าอย่างยั่งยืนโดยได้ดำเนินการทั้งปลูกและดูแลป่าที่ปลูกไว้ให้ไม้ที่ปลูกเติบโตและแข็งแรง
รวมทั้งให้คงสภาพป่าที่สมบูรณ์อย่างใกล้ชิด
ซึ่งในระยะยาวจะยังประโยชน์สูงสุดแก่ชุมชนในพื้นที่และสภาพป่าในพื้นที่ใกล้เคียงไปพร้อมกัน
ธนาคารร่วมกับธนาคารต่างๆ
ที่เป็นสมาชิกสมาคมธนาคารไทยสนับสนุนโครงการปลูกป่าดังกล่าวมาตั้งแต่ปี 2548 ในปี 2550
ที่ผ่านมา ธนาคารปลูกป่าในพื้นที่ ณ จังหวัดอุตรดิตถ์ เป็นจำนวน 3,136 ไร่